cyanic-selkie/wikianc huggingface dataset:
അകാന്തോകാലിസിയം ഗ്ലൗക്കം
അർജന്റീനയിൽ നിന്നുള്ള അകാന്തോകാലിസിയത്തിന്റെ ഒരു ഇനമാണ് അകാന്തോകാലിസിയം ഗ്ലൗക്കം "ഗ്ലോക്കസ്" എന്ന ഗ്രീക്ക് പദത്തിൽ നിന്നാണ് "ഗ്ലോക്കസ് ((υκοςαυκος)" ലഭിച്ചത്. ഇതിന്റെ അർത്ഥം "ശോഭയുള്ള, തിളങ്ങുന്ന, നരച്ച, നീല-പച്ച" എന്നാണ്. ഈ ടാക്‌സോണിൽ ഇപ്പോൾ ഉൾപ്പെടുത്തിയിരിക്കുന്ന അകാന്തോകാലിസിയം ഓറന്റിയാകം എന്ന് വിശേഷിപ്പിക്കപ്പെടുന്ന സസ്യത്തിൽ മധ്യത്തിൽ ഓറഞ്ച് നിറമുള്ള ചുവന്ന പൂക്കൾ കാണപ്പെടുന്നു. വേനൽക്കാലത്ത് 6 സെ.മീ വരെ നീളവും വ്യാസവുമുള്ള മഞ്ഞ അല്ലെങ്കിൽ ചുവപ്പ്, മഞ്ഞ നിറങ്ങളിലുള്ള പൂക്കൾ ഉണ്ടാകുന്നു.
പുറം കണ്ണികൾ
വർഗ്ഗം:അർജന്റീനയിലെ സസ്യജാലം വർഗ്ഗം:കാക്ടേസീ
സൗത്ത് ബട്ടൺ ഐലന്റ് ദേശീയോദ്യാനം
സൗത്ത് ബട്ടൺ ഐലന്റ് ദേശീയോദ്യാനം എന്നത് ഇന്ത്യയുടെ തീരപ്രദേശത്തു നിന്നകന്ന് ആന്റമാൻ നിക്കോബാർ ദ്വീപുകളിൽ സ്ഥിതിചെയ്യുന്ന ദേശിയോദ്യാനമാണ്. 5ച. കി.മീ ആണ് സംരക്ഷിക്കപ്പെട്ടിരിക്കുന്ന ഈ ദ്വീപിന്റെ വിസ്തീർണ്ണം. ഈ ദ്വീപും അടുത്ത് സ്ഥിതിചെയ്യുന്ന രണ്ടു ദ്വീപുകളായ നോർത്ത് ബട്ടൺ, മിഡിൽ ബട്ടൺ എന്നിവയോടൊപ്പം റാണി ഝാൻസി സമുദ്ര ദേശീയോദ്യാനത്തിന്റെ ഭാഗമായ ദേശീയ ഉദ്യാനങ്ങളാണ്. ഇത് തെക്കൻ ആന്റമാൻ ദ്വീപുകളുടെ തീരത്തുനിന്നും അകലെയാണ്.
ദേശീയോദ്യാനം
റാണി ഝാൻസി സമുദ്ര ദേശീയോദ്യാനത്തിന്റെ ഭാഗമാണ് സൗത്ത് ബട്ടൺ ഐലന്റ് ദേശീയോദ്യാനം ഹാവ്ലോക്ക് ദ്വീപിന്റെ തെക്കുപടിഞ്ഞാറ് ഭാഗത്തായി 24കിലോമീറ്റർ മാറി സ്ഥിതി ചെയ്യുന്നു. മോട്ടോർ ബോട്ടിൽ ഏകദേശം രണ്ടു മണിക്കൂർ യാത്രയുണ്ട് ഈ ദ്വീപിലേക്ക്.
അവലംബം
വർഗ്ഗം:ആന്തമാൻ നിക്കോബാർ ദ്വീപുകളിലെ ദേശീയോദ്യാനങ്ങൾ
എയർ ഗൺ
ചുരുക്കിവച്ച സ്പ്രിംഗുകളിലോ മർദ്ദിത വാതകത്തിലൊ ഉള്ള സ്ഥാനികോർജ്ജത്തെ ഗതികോർജ്ജമായി പ്രൊജക്റ്റൈലുകളിലേക്ക് മാറ്റപ്പെടുന്ന ഒരു യാന്ത്രിക സംവിധാനമ്മാണ് എയർ ഗണ്ണുകൾ.
സുരക്ഷ കാരങ്ങളാലും നിയമ നിയന്ത്രണങ്ങളാലും ഇന്നത്തെ എയർഗണ്ണുകൾ ശേഷികുറവുള്ളവയാണ്.. ഇപ്പോഴും കൂടുതൽ ശേഷിയുള്ളവ വേട്ടയ്ക്കായി ഉപയോഗിക്കുന്നുണ്ട്.. ഇത്തരം എയർ രൈഫിളുകൾക്ക് ഏകദേശം ശബ്ദത്തിന്റെ വേഗതയിൽ തന്നെ പെല്ലറ്റുകൾ പായിക്കാനാവും. മിക്ക ശേഷി കുറഞ്ഞ എയർഗണ്ണുകളും തൊടികളിൽ ഉപയോഗിക്കാവുന്നവയാണ്.
ചിലരാജ്യങ്ങളിൽ ഇപ്പോഴും ഇവയെ വെടിക്കോപ്പുകളായാണ് കാണുന്നത്. അവിടെ ജനവാസമുള്ള പ്രദേശങ്ങളിൽ ഉപയോഗിക്കാൻ അനുവാദമില്ല. ഒളിമ്പിക്കിലെ മത്സരങ്ങളിൽ കൂടുതൽ കൃത്യതയുള്ള 10മീറ്റർ ദൂരപരിധിയുള്ള എയർഗൺ ഉപയോഗിച്ചുള്ള മത്സരങ്ങളാണൂള്ളത്.
ചരിത്രം
എയർഗണ്ണുകളിൽ പഴയ ന്യുമാറ്റിക് സാങ്കേതികവിദ്യയാണ് ഉപയോഗിക്കുന്നത്. ഇന്നുള്ളതിൽ ഏറ്റവും പഴയ, 1580 നോടടുത്ത കാലത്തെ എയർഗൺ സൂക്ഷിച്ചിരിക്കുന്നത് സ്റ്റോഹോമിലെ ലിവുസ്റ്റക്മരെൻ കാഴ്ചബംഗ്ലാവിൽലാണ്. ഇക്കാലത്താണ് ആധുനിക എയർ ഗൺ ജനിച്ചതെന്നാണ് മിക്ക ചരിത്രകാരന്മാരും പറയുന്നത്.
പതിനേഴാം നൂറ്റാണ്ടിൽ .30 മുതൽ .51 വാവട്ടമുള്ള കുഴലുകളുള്ള എയർഗൺ ഉപയോഗിച്ച് കാട്ടു പന്നികളേയും മാനുകളേയും വേട്ടയാടിയിരുന്നു. അന്നത്തെ എയർഗണ്ണുകളിലെ വായു സംഭരണികൾ പമ്പുകൾ ഉപയോഗിച്ചാണ് നിറച്ചിരുന്നത്. അവയുടെ പ്രവേഗം സെക്കന്റിൽ 200-300 മീറ്ററായിരുന്നു. അന്നു യുദ്ധത്തിനും എയർഗണുകൾ ഉപയോഗിച്ചിരുന്നു. thumb|150px|center
ഊർജ്ജ സ്രോതസ്സുകൾ
ഊർജ്ജം പകരാൺ പലതരം രീതികളുണ്ട്. അവ സ്പ്രിംഗ്-പിസ്റ്റൺ, മർദ്ദിത വായു, കാർബൺ ദൈ ഓക്സൈഡ് എന്നിവയാണ്.
സ്പ്രിംഗ്- പിസ്റ്റൺ
തോക്കിൻ കുഴലിൽ നിന്നു മാറിയുള്ള ഒരു അറയ്ക്കുള്ളിൽ ഉരുക്ക് സ്പ്രിംഗ് കൊണ്ട് ബലം കൊടുത്ത പിസ്റ്റൺ കൊണ്ട് പ്രവർത്തിക്കുന്നതാണ് സ്പ്രിംഗ്-പിസ്റ്റൺ എയർ ഗൺ. കുഴൽ മടക്കിയോ മറ്റേതെങ്കിലും വിധത്തിലോ സ്പിംഗ് ചുരുക്കി വയ്ക്കുന്നു. കാഞ്ചി വലിക്കുമ്പോൾ സ്പ്രിഒഗ് അയയുകയും അത് പിസ്റ്റണെ മുമ്പോട്ട് തള്ളുന്നു. അപ്പോൾ പെല്ലറ്റിന്റെ പുറകിലെ അറയിൽ മർദ്ദം കൂട്ടുകയും ആ മർദ്ദം പെല്ലറ്റിനെ പിടിച്ചു നിർത്തുന്ന ഘർഷണത്തിനേക്കാൾ കൂടുമ്പോൾ പെല്ലറ്റ് മുമ്പോട്ട് പായും.
compression സ്പ്രിംഗ്=== പിസ്റ്റണോട് ചേർത്തുണ്ടാക്കിയ അരയിൽ ഉയർന്ന മർദ്ദത്തിലുള്ള് വായുവോ നൈട്രജനോ നിറയ്ക്കും. കൊത്തി (cock) വലിയ്ക്കുമ്പോൾ മർദ്ദം ഒന്നു കൂടി കൂടും.. ഇതിൽ സ്പ്രിംഗുകൾ ഉപയോഗിക്കുന്നില്ല.
കാർബൺ ഡൈ ഓക്സൈഡ്
ദ്രാവക കാർബൺ ദൈ ഓക്സൈഡ് നിറച്ച ഉപയോഗിച്ച് കളായാവുന്ന കുറ്റികളുൽ കിട്ടും
തോക്കിൻ കുഴലിന്റെ വാവട്ടം (Caliber)
അധികം എയർ ഗണുകളുടേയും എയർ പിസ്റ്റലുകളുടേയും വാവട്ടം .77 (4.5 മി.മീ) ആണ്. അതായിരിക്കും പെല്ലെറ്റുകലുടേയും അളവ്. ഔദ്യോഗിക വെടിവെപ്പ് മത്സരങ്ങളിൽ ഈ അലവുള്ള എയർ ഗണ്ണും പിസ്റ്റലും ഉപയോഗിക്കണം.
പിന്നെ കൂടുതലുള്ളത് .22 (5.5 &5.6 മി.മീ)ആണ്. ലക്ഷ്യത്തിൽ കൂടുതൽ ഊർജ്ജം കൊടുക്കുന്നത് ഈ അളവുകളാണ്.
അധികം പ്രചാരമില്ലാത്തവ താഴെ പറയുന്നവയാണ്. .50 (12.7 മി.മീ) .58 (14.5 മി.മീ)
പ്രത്യേക ആവശ്യങ്ങൾക്കായി കൂടുതൽ വാവട്ടമുള്ള .79, .87 എന്നിവയും ഉപയോഗത്തിലുണ്ട്.
പെല്ലറ്റ്
ഒരേ അളവിൽ ഭാരം കുറഞ്ഞവയും കൂടിയവയുമുണ്ട്. തോക്കിൻ കുഴലിന്റെ വാവട്ടത്തിന്റെ അളവാണ് പെല്ലെറ്റുകൾക്കും വേണ്ടത്.
ഉരുണ്ട പെല്ലറ്റുകൾ
വായുപ്രതിരോധം കുറഞ്ഞിരിക്കുന്നതുകൊണ്ട് കൂടുതൽ ദൂരത്തേക്കുള്ള ലക്ഷ്യങ്ങളിൽ ഇതാണ് നല്ലത്.
വാഡ്കട്ടർ പെല്ലെറ്റുകൾ
പരന്ന മൂക്കുള്ളവയ്ക്ക് വായുവിന്റെ പ്രതിരോധം കൂടുമെങ്കിലും 10 മീറ്റർ ലക്ഷ്യങ്ങളിൽ അത് പറയത്തക്കതല്ല. എന്നാൽ 35മീറ്റർ ലക്ഷ്യങ്ങളിൽ അത് പ്രശ്നമുണ്ടാക്കും. മത്സരങ്ങളിൽ ലക്ഷ്യത്തിലുള്ള കടലാസ്സിൽ കൃത്യമായ ദ്വാരം ഉണ്ടാക്കും.
ഹോളോ പോയന്റ് പെല്ലറ്റുകൾ
എലി പോലുള്ള ജീവികളെ നിയന്ത്രിക്കുന്നതിനും വേട്ടയ്ക്കും ഉപയോഗിക്കുന്നു. മുൻഭാഗത്ത് ഒരു ദ്വാരമുള്ളതുകൊണ്ട് വായുപ്രതിരോധം കൂടുതലായിരിക്കും.
ഉപയോഗം
വേട്ടയ്ക്കും എലി, പെരിച്ചാഴി പോലുള്ള ജീവികളെ നിയന്ത്രിക്കാനും വിനോദത്തിനായുള്ള വെടിവെപ്പിനും (plinking), കായിക മത്സരങ്ങളിലും ഉപയോഗിക്കുന്നു. ലോഹം കൊണ്ടുണ്ടാക്കിയ മൃഗരൂപത്തിൽ ഉരുക്കു പലകകൊണ്ടുണ്ടാക്കിയ കിൽ സോണിൽ (kill zone) ഉന്നം നോക്കി വെടിവെയ്ക്കുന്ന മത്സരമാണ് ഫീൾഡ് റ്റാഗെറ്റ് (FT). കളി നിയമത്തിൽ മാറ്റമുള്ള ഫീൾഡ് റ്റാഗെറ്റ് മത്സരത്തിന്റെ മറ്റൊരു റൂപമാണ് ഹണ്ടർ ഫീൾഡ് റ്റാഗെറ്റ്  (HFT)
അവലംബം
വർഗ്ഗം:ചെറുതോക്കുകൾ
വീർ സിങ് മേത്ത
ശ്രദ്ധേയമായ ഒരു ഇന്ത്യൻ ന്യൂറോസർജനാണ് വീർ സിങ് മേത്ത (ജനനം 5 ഡിസംബർ 1949 രാജസ്ഥാൻ, ഇന്ത്യ). ജയ്പൂരിലെ എസ്എംഎസ് മെഡിക്കൽ കോളേജിലും പിന്നീട് എയിംസിലും വിദ്യാഭ്യാസവും പരിശീലനവും നേടി. ഇന്ത്യയിലെ ബ്രാച്ചിയൽ പ്ലെക്സസ് പരിക്കുകൾക്ക് ശസ്ത്രക്രിയയുടെ തുടക്കക്കാരനായ മേത്ത നാഷണൽ അക്കാദമി ഓഫ് മെഡിക്കൽ സയൻസസിന്റെ തിരഞ്ഞെടുക്കപ്പെട്ട ഫെലോ ആണ്. 2005 ൽ ഇന്ത്യാ ഗവൺമെന്റ് അദ്ദേഹത്തിന് പത്മശ്രീ പുരസ്കാരം നൽകി. പ്രശസ്ത ന്യൂറോ സർജൻ ബി കെ മിശ്ര ദില്ലിയിലെ എയിംസിൽ അദ്ദേഹത്തിന്റെ ജൂനിയറായിരുന്നു.
ദേശീയ സഫായി കരംചാരിസ് കമ്മീഷൻ
നാഷണൽ കമ്മീഷൻ ഫോർ സഫായി കരംചാരിസ് (NCSK), നിലവിൽ ഇന്ത്യയിലെ സഫായി കരംചാരികളുടെ (മാലിന്യ ശേഖരണക്കാർ) അവസ്ഥകൾ അന്വേഷിക്കുകയും ഇന്ത്യാ ഗവൺമെന്റിന് ശുപാർശകൾ നൽകുകയും ചെയ്യുന്ന സ്ഥാപനമാണ്. നിലവിൽ ഒരു താൽക്കാലിക നോൺ-സ്റ്റാറ്റ്യൂട്ടറി ബോഡിയാണ്.
വീർ സിങ് മേത്ത
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1949-ൽ ജനിച്ചവർ വർഗ്ഗം:രാജസ്ഥാനി ജനങ്ങൾ
സോനോമ, കാലിഫോർണിയ
കാലിഫോർണിയയിലെ വൈൻ കൺട്രിയിൽ സൊനോമ കൗണ്ടി യിലെ സൊനോമ താഴ്‍വര യിൽ സ്ഥിതിചെയ്യുന്ന ഒരു നഗരമാണ് സൊനോമ. ഇന്ന്, സൊനോമ താഴ്‍വരയിലെ എവിഎ ആപ്പല്ലേഷൻ മേഖലയിലുള്ള വൈൻ വ്യവസായത്തിന്റെ കേന്ദ്രമാണ് ഈ നഗരം. സോണോമ ഇന്റർനാഷണൽ ഫിലിം ഫെസ്റ്റിവൽ, അതിന്റെ മെക്സിക്കൻ കൊളോണിയൽ കാലഘട്ടത്തിലെ ചരിത്ര ശേഷിപ്പായ നഗരചത്വരത്തിന്റെ പേരിലും ഈ നഗരം അറിയപ്പെടുന്നു. 2010 ലെ സെൻസസ് പ്രകാരം  സോനോമയിലെ ജനസംഖ്യ 10,648 ആയിരുന്നു, അതേസമയം നഗര ജനസംഖ്യ 32,678 ആയിരുന്നു.
ദേശീയ സഫായി കരംചാരിസ് കമ്മീഷൻ
NCSK 1994 ഓഗസ്റ്റ് 12 ന് NCSK ACT, 1993 പ്രകാരം മൂന്ന് വർഷത്തേക്ക് ഒരു നിയമപരമായ ബോഡിയായി രൂപീകരിച്ചു. പ്രസക്തമായ നിയമം കാലഹരണപ്പെടുന്ന 2004 ഫെബ്രുവരി വരെ അത് തുടർന്നു. 1994 നും 2004 നും ഇടയിൽ ഇത് ഒരു നിയമപരമായ സ്ഥാപനമാണ്. 2004 മുതൽ, NCSK നിരവധി തവണ പുനരുജ്ജീവിപ്പിച്ചു, 2022 മാർച്ച് 31-ന് കാലഹരണപ്പെടേണ്ട അവസാന വിപുലീകരണം.
പ്രവർത്തനങ്ങൾ
ഒരു സ്വയംഭരണ സ്ഥാപനമെന്ന നിലയിൽ സഫായി കരംചാരികൾക്കായി വിവിധ പദ്ധതികൾ നടപ്പിലാക്കുന്നത് NCSK പഠിക്കുകയും വിലയിരുത്തുകയും നിരീക്ഷിക്കുകയും ചെയ്യുന്നു. ഇത് അവരുടെ പരാതികൾക്ക് പരിഹാരവും നൽകുന്നു.
സോനോമ, കാലിഫോർണിയ
ഉത്ഭവം
ആദ്യത്തെ യൂറോപ്യൻ കുടിയേറ്റക്കാർ എത്തുന്നകാലത്ത് ഇന്നത്തെ സോനോറ നഗരം സ്ഥിതിചെയ്യുന്ന സ്ഥാനം വിജനമല്ലായിരുന്നു. കോസ്റ്റ് മിവോക്ക് വംശജർ അവകാശപ്പെട്ടിരുന്ന വടക്കുകിഴക്കൻ പ്രദേശങ്ങളുടെ കോണിനു സമീപവും വടക്കുപടിഞ്ഞാറായി തെക്കൻ പോമോ വംശജരും വടക്കുകിഴക്കായി വാപ്പോ വംശജരും സൂയിസൂൺസ്‍, പാറ്റ്‍വിൻ ജനങ്ങൾ കിഴക്കൻ ഭാഗത്തായും അധിവസിച്ചിരുന്ന  പ്രദേശങ്ങളുടെ സമീപത്തായിരുന്നു ഇതിന്റെ സ്ഥാനം.
ദേശീയ സഫായി കരംചാരിസ് കമ്മീഷൻ
പ്രവർത്തനങ്ങൾ
NCSK ഫംഗ്ഷനുകളിൽ ഉൾപ്പെടുന്നു;
സോനോമ, കാലിഫോർണിയ
മിഷൻ കാലഘട്ടം
മിഷൻ സാൻഫ്രാൻസിസ്കോ സോളാനോ, പ്യൂബ്ലോ ഓഫ് സൊനോമയുടെ മുൻഗാമിയായിരുന്നു. ഫ്രാൻസിസ്കൻ ശാസനയിലെ ഫാദർ ജോസ് അൽറ്റിമിറയാണ് 1823 ൽ സുവിശേഷ സംഘം രൂപവത്കരിച്ചത്. ഇത് അൾട്ടാ കാലിഫോർണിയയിൽ രൂപീകരിക്കപ്പെട്ട 21 ആമത്തേതും, ഏറ്റവും വടക്കുള്ളതും അവസാനത്തേതുമായ മതദൗത്യമായിരുന്നു. സ്പാനിഷ് സാമ്രാജ്യത്തിൽ നിന്ന് മെക്സിക്കോക്ക് സ്വാതന്ത്ര്യം ലഭിച്ചതിനുശേഷം അൾട്ട കാലിഫോർണിയയിൽ രൂപീകരിക്കപ്പെട്ടെ ഒരേയൊരു മതദൌത്യവും ഇതായിരുന്നു. 1833 ൽ മെക്സിക്കൻ കോൺഗ്രസ് അൾട്ടാ കാലിഫോർണിയയിലെ എല്ലാ മതദൗത്യങ്ങളും അടച്ചുപൂട്ടാൻ തീരുമാനിച്ചു. സ്പാനിഷ് മിഷണറിമാർ ഇടവക വികാരികൾക്കു വഴിമാറിക്കൊടുത്തു. സാൻ ഫ്രാൻസിസ്കോയിലെ  നാഷണൽ പ്രെസിഡ്യോ കമ്പനിയുടെ (Compania de Presidio Nacional de San Francisco), കമാണ്ടറായിരുന്ന ലെഫ്റ്റനന്റ് മരിയാനോ ഗുഡലൂപ്പ് വല്ലെജോ മിഷൻ സാൻ ഫ്രാൻസിസ്കോ സൊളാനോയുടെ അടച്ചു പൂട്ടലിനു മേൽനോട്ടം വഹിക്കുവാനുള്ള കാര്യനിർവ്വാഹകനായി (comisionado) നിയമിക്കപ്പെട്ടു. ലെഫ്റ്റനന്റ് വല്ലെജോയെ കാര്യനിർവ്വാഹകനായി ഗവർണർ ജോസ് ഫിഗ്വേറോവാ പേരെടുത്തുപറഞ്ഞു നിയമിച്ചത്, മിഷനെ മതേതരവൽക്കരിക്കുന്നതിനായുള്ള ഒരു വലിയ പദ്ധതിയുടെ ഭാഗമായിരുന്നു.
ദേശീയ സഫായി കരംചാരിസ് കമ്മീഷൻ
പ്രവർത്തനങ്ങൾ
ഇതിന്റെ പ്രവർത്തനങ്ങളുടെ നിർവ്വഹണത്തിൽ, ഏതെങ്കിലും ഗവൺമെന്റിൽ നിന്നോ പ്രാദേശികമായോ മറ്റ് അധികാരികളിൽ നിന്നോ വിവരങ്ങൾ ആവശ്യപ്പെടാൻ NCSKക്ക് കഴിയും. മൻഹർ വാൽജിഭായ് സാലയാണ് ഇപ്പോഴത്തെ അധ്യക്ഷൻ.
റഫറൻസുകൾ
വർഗ്ഗം:ഇന്ത്യയിലെ കമ്മീഷനുകൾ
സോനോമ, കാലിഫോർണിയ
അവലംബം
വർഗ്ഗം:കാലിഫോർണിയയിലെ നഗരങ്ങൾ
ടി.എൻ. ശേഷഗോപാലൻ
പ്രമുഖ കർണ്ണാടകസംഗീതജ്ഞനായ മധുരൈ ടി.എൻ.ശേഷഗോപാലൻ (മധുരൈ തിരുമലൈ നമ്പി ശേഷഗോപാലൻ), 1948 സെപ്റ്റംബർ 5നു തമിഴ്നാട്ടിലെ നാഗപട്ടണത്തു ജനിച്ചു. മാതാവിൽ നിന്നാണ് അദ്ദേഹം സംഗീതത്തിന്റെ ബാലപാഠങ്ങൾ അഭ്യസിച്ചത്. തുടർന്ന് രാമനാഥപുരം സി.എസ്. ശങ്കരന്റെ കീഴിൽ പഠനമാരംഭിച്ചു. വായ്പാട്ടു കൂടാതെ ഏതാനും കൃതികളും അദ്ദേഹം ചിട്ടപ്പെടുത്തിയിട്ടുണ്ട്. സംഗീതാദ്ധ്യാപകനായും പ്രവർത്തിച്ചിട്ടുണ്ട്. വീണ, ഹാർമോണിയം എന്നീ ഉപകരണങ്ങളിൽ വൈദഗ്ദ്ധ്യം തെളിയിച്ചിട്ടുള്ള ശേഷഗോപാലൻ ഹരികഥാഖ്യാനത്തിലും പ്രഗല്ഭനാണ്. 2006ൽ അദേഹത്തിന് സംഗീതകലാനിധി പുരസ്ക്കാരം ലഭിച്ചു.
ആലാപനശൈലി
ഹരികഥാഖ്യാനത്തിനു പുറമേ, തില്ലാന, ഭജൻ എന്നിവയിൽ പ്രാവീണ്യമുള്ള ശേഷഗോപാലൻ, ഹിന്ദുസ്ഥാനി രാഗങ്ങളിലും ജുഗൽബന്ദിയിലും തന്റെ പ്രാഗല്ഭ്യം  തെളിയിച്ചിട്ടുണ്ട്.
പുറം കണ്ണികൾ
വർഗ്ഗം:കർണ്ണാടകസംഗീതജ്ഞർ വർഗ്ഗം:1948-ൽ ജനിച്ചവർ വർഗ്ഗം:സംഗീതകലാനിധി പുരസ്കാരം ലഭിച്ചവർ
ഗായത്രി അയ്യർ
ഗായത്രി അയ്യർ ( തമിഴ് : காயத்ரி ஐயர்) (പുറമേ ഊർമിള ഗായത്രി അറിയപ്പെടുന്നു) ഒരു ഇന്ത്യൻ ചലച്ചിത്ര നടി യാണ്. ആർ കന്നഡ, തെലുങ്ക്, ബംഗാളി സിനിമകളിൽ അഭിനയിച്ചിട്ടുണ്ട്.
സിനിമകൾ
കന്നഡയിൽ ഏറ്റവും മികവുകാട്ടിയ ചിത്രം ആയിരുന്നു നമോ ബോതത്ത്മ, തമിഴ് ചിത്രം യാമിരുക്കാ ബയമെയുടെ റീമേക്ക്. <i id="mwHA">നമോ ബോതത്ത്മ</i> ഭു 100 ദിവസത്തേക്ക് കർണാടകയിൽ പ്രദർശനം നടത്തിയിരുന്നു.
References
വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:ബംഗാളി ചലച്ചിത്രനടിമാർ വർഗ്ഗം:കന്നഡചലച്ചിത്ര നടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:Pages with unreviewed translations
പി. വരദരാജുലു നായിഡു
ഒരു ഇന്ത്യൻ വൈദ്യശാസ്ത്രജ്ഞനും രാഷ്ട്രീയ പ്രവർത്തകനും മാധ്യമ പ്രവർത്തകനും ഇന്ത്യൻ സ്വാതന്ത്ര്യസമര സേനാനിയുമായിരുന്നു '''പി. വരദരാജുലു നായിഡു എന്ന പെരുമാൾ വരദരാജുലു നായിഡു''' (4 ജൂൺ 1887 – 23 ജൂലൈ 1957).
ആദ്യകാല ജീവിതം
1887 ജൂൺ 4 - ന് തമിഴ്നാട്ടിലെ സേലത്തിന് സമീപത്തുള്ള രാസിപുരത്തിൽ ജനിച്ചു. വരദരാജുലു നായിഡുവിന്റെ പിതാവ് പെരുമാൾ നായിഡു അക്കാലത്തെ പ്രശസ്തരായ ഭൂപ്രഭുക്കന്മാരിൽ ഒരാളായിരുന്നു. മദ്രാസിൽ പ്രാഥമിക വിദ്യാഭ്യാസം പൂർത്തിയാക്കിയ ശേഷം ആയുർവേദം പഠിക്കുകയും ചെയ്തിരുന്നു.
രാഷ്ട്രീയം
സ്കൂൾ വിദ്യാഭ്യാസ കാലത്തു തന്നെ വരദരാജുലു നായിഡു രാഷ്ട്രീയത്തിൽ തൽപ്പരനായിരുന്നു. പ്രാഥമിക വിദ്യാഭ്യാസത്തിനു ശേഷം വരദരാജുലു നായിഡു ഇന്ത്യൻ നാഷണൽ കോൺഗ്രസിൽ ചേരുകയുണ്ടായി. 1917 - ൽ, തന്റെ വൈദ്യശാസ്ത്ര രംഗത്തെ പഠനങ്ങൾ ഉപേക്ഷിച്ചു. തുടർന്ന് ഇന്ത്യൻ ഹോംറൂൾ പ്രസ്ഥാനത്തിന്റെ സജീവ പ്രവർത്തകരിൽ ഒരാളായി മാറി. ചേരമാൻമഹാദേവി സ്കൂൾ വിവാദം നടക്കുന്ന കാലഘട്ടത്തിൽ വരദരാജുലു നായിഡുവായിരുന്നു തമിഴ്നാട് കോൺഗ്രസ് കമ്മിറ്റിയുടെ പ്രസിഡന്റ്.
ചേരമാൻമഹാദേവി സ്കൂൾ വിവാദം
ഡോക്ടർ ജോലി ഉപേക്ഷിച്ച ശേഷം വരദരാജുലു, പെരിയാർ ഇ.വി. രാമസ്വാമിയുമായും കല്യാണസുന്ദരം മുതലിയാരുമായും ബന്ധപ്പെടുകയും അവരോടൊപ്പം ചേർന്ന് പ്രവർത്തിക്കുകയും ചെയ്തിരുന്നു. ഈ കാലഘട്ടത്തിൽ, വി.വി.എസ്. അയ്യരിന്റെ നേതൃത്വത്തൽ നടന്നിരുന്ന ചേരമാൻമഹാദേവി ഗുരുകുലം എന്ന സ്ഥാപനത്തിൽ ബ്രാഹ്മണരായ വിദ്യാർത്ഥികൾക്കും ബ്രാഹ്മണരല്ലാത്ത വിദ്യാർത്ഥികൾ പ്രത്യേകം ഭക്ഷണമുറികളിൽ ഭക്ഷണം നൽകിയിരുന്നു. ഇതിനെതിരെ പെരിയാർ, കല്യാണസുന്ദരം എന്നിവരോടൊപ്പം വരദരാജുലുവും പ്രതിഷേധിച്ചിരുന്നു. ഈ വിവാദത്തെത്തുടർന്ന് മഹാത്മാഗാന്ധി ഈ പ്രശ്നത്തിൽ ഇടപെടുകയും ഒടുവിൽ വി.വി.എസ്. അയ്യർ രാജിവയ്ക്കുകയും ചെയ്യുകയുണ്ടായി. 1925 - ൽ തമിഴ്നാട് കോൺഗ്രസ് കമ്മിറ്റി ഈ പ്രശ്നം ചർച്ച ചെയ്യുന്നതിനായി യോഗം കൂടിയപ്പോൾ, കോൺഗ്രസ് ഇതിൽ നേരിട്ട് ഇടപെടേണ്ടതില്ലെന്നും വേർതിരിവ് ഒഴിവാക്കാൻ സ്കൂളിനോട് നിർദ്ദേശിക്കാമെന്നും സി. രാജഗോപാലാചാരിയും ടി.എസ്.എസ്. രാജനും അഭിപ്രായപ്പെട്ടു. ഇതിനുശേഷം യോഗത്തിൽ പ്രവർത്തകർ തമ്മിലുണ്ടായ അഭിപ്രായഭിന്നതകളെ തുടർന്ന് രാജഗോപാലാചാരി ഉൾപ്പെടെ ആറ് അംഗങ്ങൾ തമിഴ്നാട് കോൺഗ്രസ് കമ്മിറ്റിയിൽ നിന്നും രാജിവയ്ക്കുകയുണ്ടായി. എന്നിരുന്നാലും, പെരിയാർ ഇ.വി. രാമസ്വാമി പാർട്ടിയിൽ നിന്നും പുറത്തുപോയതിനു ശേഷവും വരദരാജുലു നായിഡു ഇന്ത്യൻ നാഷണൽ കോൺഗ്രസിൽ തന്നെ തുടരുകയാണുണ്ടായത്.
ക്ഷേത്രപ്രവേശനം
തുടർന്നുള്ള വർഷങ്ങളിൽ, മദ്രാസ് പ്രസിഡൻസിയിലെ ക്ഷേത്ര പ്രവേശനത്തിനായുള്ള സമരങ്ങളിൽ വരദരാജുലു നായിഡു സജീവമായി പ്രവർത്തിച്ചിരുന്നു.
മാധ്യമ പ്രവർത്തനം
1925 - ൽ തമിഴ്നാട് എന്ന പേരിൽ ഒരു വാരിക വരദരാജുലു സ്ഥാപിക്കുകയുണ്ടായി. കൂടാതെ 1931 - ൽ ദ ഇന്ത്യൻ എക്സ്പ്രസ് എന്ന ദിനപത്രവും ആരംഭിച്ചിരുന്നു. എന്നാൽ ഒരു വർഷത്തിനകം സാമ്പത്തിക പ്രശ്നങ്ങളാൽ ഈ പത്രത്തിന്റെ അച്ചടി അവസാനിപ്പിക്കുകയുണ്ടായി.
റൗഡി രാമു
എം. കൃഷ്ണൻ നായർ സംവിധാനം ചെയ്ത് എം. മണി നിർമ്മിച്ച 1978-ലെ ഇന്ത്യൻ മലയാളം ചലച്ചിത്രമാണ് റൗഡി രാമു. മധു, ശാരദ, ജയഭാരതി, ജോസ് പ്രകാശ് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാമാണ് .ബിച്ചു തിരുമല ഗാനങ്ങൾ എഴുതി. ജി വെങ്കിട്ടരാമൻ ചിത്രംസംയോജനം ചെയ്തു.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1978-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ബിച്ചു തിരുമല-ശ്യാം ഗാനങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:മധു- ശാരദ ജോഡി വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:എം. മണി നിർമ്മിച്ച ചലച്ചിത്രങ്ങൾ
കാട്ടരുവി
സിയ മൂവീസിന്റെ ബാനറിൽ എ.എസ്. മുസലിയാർ നിർമ്മിച്ച് ശശികുമാർ സംവിധാനം ചെയ്ത് 1983ൽ പ്രദർശനത്തിനെത്തിയ ചലച്ചിത്രമാണു് കാട്ടരുവി. മനുവിന്റെ കഥയ്ക്കു ആർ.എം. നായർ തിരക്കഥയും സംഭാഷണവുമെഴുതി.
ഗാനങ്ങൾ
എ.പി. ഗോപാലന്റെ വരികൾക്ക്ജി. ദേവരാജൻ ആണ് സംഗീതം കൈകാര്യം ചെയ്തിരിക്കുന്നത്
മാസന്ദരാൻ സർവ്വകലാശാല
ഇറാനിലെ മാസന്ദരാൻ പ്രവിശ്യയിൽ സ്ഥിതി ചെയ്യുന്ന ഒരു സർവ്വകലാശാലയാണ് മസന്ദരൻ സർവകലാശാല. ബാബോൽസർ എന്ന സ്ഥലത്താണ് സർവ്വകലാശാലയുടെ ആസ്ഥാനം. നിലവിൽ മാസന്ദരാൻ പ്രവിശ്യയിലെ ഏറ്റവും വലിയ പൊതു ഉന്നത വിദ്യാഭ്യാസ സ്ഥാപനമാണ് ഈ സർവ്വകലാശാല. നേരത്തെ ഉണ്ടായിരുന്ന വിവിധ കലാലയങ്ങളൾ ചേർത്ത് 1979ലാണ് ഈ സർവ്വകലാശാല ഔദ്യോഗികമായി രൂപീകരിച്ചത്. ഇപ്പോൾ ബിരുദ പൂർവ്വ, ബിരുദ, ബിരുദാനന്തര തലങ്ങളിൽ പഠിക്കുന്ന 12,000ത്തോളം വിദ്യാർത്ഥികളും 350 ലധികം ഫാക്കൽറ്റി അംഗങ്ങളും സർവകലാശാലയുടെ വിവിധ ഫാക്കൽറ്റികളിൽ പഠിപ്പിക്കുകയും ഗവേഷണം നടത്തുകയും ചെയ്യുന്നു.
നിലവിൽ
350 ഹെക്ടർ വിസ്തൃതിയിൽ സ്ഥിതിചെയ്യുന്ന സർവ്വകലാശാലയിൽ നിലവിൽ ആറ് പഠന വിഭാഗങ്ങൾ (ഫാക്കൽറ്റികൾ) ഉണ്ട്. നിരവധി ബിരുദ കോഴ്‌സുകളും 26 ബിരുദാനന്തര കോഴ്‌സുകളും സർവ്വകലാശാല വാഗ്ദാനം ചെയ്യുന്നുണ്ട്.
അവലംബം
വർഗ്ഗം:സർവ്വകലാശാലകൾ വർഗ്ഗം:ഇറാൻ
ഫെലിസിറ്റേ
ഡെമോക്രാറ്റിക് റിപ്പബ്ലിക് ഓഫ് കോംഗോയുടെ പശ്ചാത്തലത്തിൽ അലൈൻ ഗോമിസ് സംവിധാനം ചെയ്ത 2017 ലെ സെനഗലീസ് നാടക ചിത്രമാണ് ഫെലിസിറ്റേ. 67-ാമത് ബെർലിൻ ഇന്റർനാഷണൽ ഫിലിം ഫെസ്റ്റിവലിലെ പ്രധാന മത്സര വിഭാഗത്തിൽ ഗോൾഡൻ ബിയറിനായി മത്സരിക്കാൻ ഇത് തിരഞ്ഞെടുക്കപ്പെട്ടു. ബെർലിനിൽ, ഈ ചിത്രത്തിന് ജൂറി ഗ്രാൻഡ് പ്രിക്സ് അവാർഡ് ലഭിച്ചു. 2017-ലെ ആഫ്രിക്ക മൂവി അക്കാദമി അവാർഡിൽ, ആഫ്രിക്കൻ ഭാഷയിലെ മികച്ച സിനിമ, മികച്ച നടി, മികച്ച സഹനടൻ, മികച്ച എഡിറ്റിംഗ്, മികച്ച ശബ്ദട്രാക്ക്, മികച്ച സിനിമ എന്നീ വിഭാഗങ്ങൾ ഉൾപ്പെടെ ആറ് അവാർഡുകൾ ഇത് നേടി അവാർഡ് ദാന ചടങ്ങിന്റെ ചരിത്രത്തിലെ ഏറ്റവും ഉയർന്ന ചിത്രമായി. .
90-ാമത് അക്കാദമി അവാർഡിൽ മികച്ച വിദേശ ഭാഷാ ചിത്രത്തിനുള്ള സെനഗലീസ് എൻട്രിയായി ഇത് തിരഞ്ഞെടുക്കപ്പെട്ടു. ഡിസംബറിലെ ഷോർട്ട്‌ലിസ്റ്റിൽ ഇടംനേടി. മികച്ച വിദേശ ഭാഷാ ചിത്രത്തിനുള്ള പരിഗണനയ്ക്കായി സെനഗൽ ആദ്യമായി ഒരു ചിത്രം അയച്ചു.
പുറംകണ്ണികൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
രാജകുമാരി ഗ്രാമപഞ്ചായത്ത്
ഇടുക്കി ജില്ലയിലെ ഉടുമ്പൻചോല താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് രാജകുമാരി ഗ്രാമപഞ്ചായത്ത്. ഇത് നെടുങ്കണ്ടം ബ്ലോക്ക് പരിധിയിൽ ഉൾപ്പെടുന്നു. കൂടാതെ രാജകുമാരി, പൂപ്പാറ എന്നീ വില്ലേജുകളും ഈ പഞ്ചായത്തിന്റെ പരിധിയിലാണ്. 38.15 ചതുരശ്രകിലോമീറ്ററാണ് ഈ പഞ്ചായത്തിന്റെ വിസ്തീർണ്ണം.
യൗസേപ്പ് സുലാഖ
ഇന്ത്യയിലെ മാർത്തോമാ നസ്രാണികളുടെ ആദ്യ കൽദായ കത്തോലിക്കാ മെത്രാപ്പോലീത്ത ആയിരുന്നു മാർ യൗസേപ്പ് സൂലാഖ. അസ്സീറിയയിൽ നിന്ന് മലബാറിലേക്ക് വന്നിരുന്ന പൗരസ്ത്യ സുറിയാനി മെത്രാപ്പോലീത്തമാരുടെ പട്ടികയിൽ ഇദ്ദേഹവും ഉൾപ്പെടുന്നു. മലബാറിൽ രാഷ്ട്രീയ സ്വാധീനം ഉറപ്പിച്ച പോർട്ടുഗീസുകാർ മതപരമായ ആധിപത്യം നേടാൻ ശ്രമിക്കുന്നതിന് ഇദ്ദേഹത്തിന്റെ ഭരണകാലം സാക്ഷിയായി.
ജീവചരിത്രം
കൽദായ കത്തോലിക്കാ സഭയിലെ ആദ്യകാല മെത്രാപ്പോലീത്താമാരിൽ ഒരാളായിരുന്നു മാർ യൗസേപ്പ്. സഭയുടെ സ്ഥാപക പാത്രിയർക്കീസായ യോഹന്നാൻ സുലാഖായുടെ സഹോദരൻ കൂടിയായിരുന്നു ഇദ്ദേഹം.
ആദ്യകാല ജീവിതം
ബേഥ് ബെല്ലോ കുടുംബാംഗമായിരുന്ന ഇദ്ദേഹം ഇതിനുമുമ്പ് കിഴക്കിന്റെ സഭയുടെ കീഴിലുണ്ടായിരുന്ന ഈജിപ്തുകാരൻ മാർ അഹ്ഹായുടെ ആശ്രമത്തിലെ ഒരു സന്യാസിയായിരുന്നു. അവിടെ വിവിധ പുസ്തകങ്ങൾ പകർത്തി എഴുതുന്നതിലും മറ്റും ശ്രദ്ധ ചെലുത്തി. കാതോലിക്കോസ് ശിമയോൻ ഏഴാമന്റെ കാലത്ത് കിഴക്കിന്റെ സഭയിലെ കുടുംബാധിപത്യ ഭരണസംവിധാനത്തെ എതിർത്ത സന്യാസിമാരോടൊപ്പം ഇദ്ദേഹവും ഉണ്ടായിരുന്നു. റോമൻ കത്തോലിക്കാ സഭാ നേതൃത്വത്തിന്റെ പിന്തുണയോടെ സഹോദരനും റമ്പാൻ ഹോർമിസ്ദ് ആശ്രമത്തിലെ സന്യാസിയുമായ റമ്പാൻ യോഹന്നാൻ സുലാഖയുടെ നേതൃത്വത്തിൽ രൂപപ്പെട്ട കൽദായ കത്തോലിക്കാ സഭയിൽ ഇദ്ദേഹവും ഭാഗമായി. 1552ൽ റോമിൽ എത്തിയ യോഹന്നാൻ സുലാഖ ജൂലിയസ് മൂന്നാമൻ മാർപ്പാപ്പയിൽ നിന്ന് മെത്രാൻ പട്ടം സ്വീകരിക്കുകയും ശിമയോൻ എട്ടാമൻ എന്ന പേര് സ്വീകരിച്ച് പാത്രിയർക്കീസായി അവരോധിതനാവുകയും ചെയ്തു. 1554ൽ മാർ യൗസേപ്പിനെ യോഹന്നാൻ സുലാഖാ സീർട്ടിന്റെ മെത്രാപ്പോലീത്തയായി അഭിഷേകം ചെയ്തു. എന്നാൽ 1555ൽ യോഹന്നാൻ സുലാഖാ പാത്രിയർക്കീസ് കൊല്ലപ്പെട്ടു. തുടർന്ന് പാത്രിയർക്കീസ് ആയ മാർ അബ്ദീശോ നാലാമൻ 1555ൽ തന്നെ യൗസേപ്പിനെ ഇന്ത്യയുടെ മെത്രാപ്പോലീത്തയായി നിയമിച്ചു.
ഇന്ത്യയിലേക്ക്
മാർ യാക്കോബ് ആവൂനയുടെ മരണത്തേടുർന്ന് ഇന്ത്യാ മെത്രാസാനത്തിലുണ്ടായ ഒഴിവ് പരിഹരിക്കാൻ പാത്രിയർക്കീസ് അബ്ദീശോ നാലാമൻ മാറോൻ ഇന്ത്യയുടെ കൽദായ കത്തോലിക്കാ മെത്രാപ്പോലീത്ത ആയി മാർ യൗസേപ്പിനെ നിയമിച്ച് അയച്ചു. മാർ ഏലിയാ എന്ന മറ്റൊരു മെത്രാപ്പോലീത്തയോടും മാൾട്ടക്കാരായ പേപ്പൽ നൂൺഷ്യോ ബിഷപ്പ് അംബ്രോസ് ബുട്ടിജീജ്, ഫാദർ അന്തോണിയോസ് സ്സഹാറ എന്നീ രണ്ട് ലത്തീൻ കത്തോലിക്കാ ഡൊമിനിക്കൻ സന്യാസികളോടും ഒപ്പമാണ് ഇദ്ദേഹത്തെ പാത്രിയർക്കീസ് ഇന്ത്യയിലേക്ക് അയച്ചത്. ഈ രണ്ട് മിഷനറിമാർ അസ്സീറിയയിൽ പൗരസ്ത്യ സുറിയാനി ക്രിസ്ത്യാനികളുടെ കത്തോലിക്കാ സഭയിലേക്കുള്ള പരിവർത്തനത്തിന് വേണ്ടി റോമിൽ നിന്ന് അയയ്ക്കപ്പെട്ടവരായിരുന്നു.
പോർട്ടുഗീസുകാരുടെ എതിർപ്പ്
എന്നാൽ ഇന്ത്യയിലെത്തിയ യൗസേപ്പിനെയും സഹചാരികളെയും പോർട്ടുഗീസ് മിഷനറിമാർ തടഞ്ഞു. ഇതിനോടകം ഇന്ത്യയിലെ കത്തോലിക്കാ സഭയുടെ മേലധികാരം മാർപ്പാപ്പയിൽ നിന്ന് പദ്രുവാദോ ഉടമ്പടി പ്രകാരം സിദ്ധിച്ച പോർട്ടുഗീസ് അധികൃതർ മലബാറിൽ സുറിയാനി മെത്രാന്മാരുടെ സാന്നിധ്യം എതിർക്കാൻ തുടങ്ങിയിരുന്നു. ഇന്ത്യ അടക്കമുള്ള കിഴക്കൻ പ്രദേശങ്ങളിലെ പോർച്ചുഗീസ് പ്രവർത്തന മേഖലകൾ പദ്രുവാദോ ഉടമ്പടിയുടെ പരിധിയിൽ ഉൾപ്പെടുത്തിയിരുന്നു. ഇന്ത്യയിലെ മുഴുവൻ ക്രിസ്ത്യാനികളും പോർട്ടുഗീസ് രാജാവ് നിയമിക്കുന്ന ഗോവാ മെത്രാപ്പോലീത്തയുടെ അധികാരത്തിൻ കീഴിൽ ആണ് എന്നാണ് മിഷനറിമാർ അവകാശപ്പെട്ടിരുന്നത്. സുറിയാനി മെത്രാന്മാർ തങ്ങളുടെ നിയമപരമായ അധികാരമേഖലയിൽ അതിക്രമിച്ചുകയറാൻ ശ്രമിക്കുന്നവരാണ് എന്ന് അവർ ആരോപിച്ചു. അസ്സീറിയയിൽ നിന്ന് പുതിയ രണ്ട് മെത്രാന്മാർ വന്നിട്ടുണ്ട് എന്ന് അറിഞ്ഞ അവർ യൗസേപ്പിനെയും മറ്റ് മൂന്നുപേരെയും ഗോവയിൽവച്ച് പിടികൂടി. അതിനുശേഷം യൗസേപ്പിനെയും ഏലിയായെയും മൊസാംബിക്കിലേക്കും പിന്നീട് അവിടെ നിന്ന് ബോംബേയിലെ ബാസ്സെയിനിലേക്കും കൊണ്ടുപോയി അവിടെ തടവിലാക്കി. കൂടെയുള്ള രണ്ട് ഡൊമിനിക്കൻ ലത്തീൻ സന്യാസികളെ അതേസമയം ഗോവയിൽ തന്നെ തടങ്കലിൽ പാർപ്പിച്ചു. എന്നാൽ അക്കാലത്ത് മാർ അബ്രാഹം എന്ന സ്വതന്ത്ര പൗരസ്ത്യ സുറിയാനി മെത്രാപ്പോലീത്ത ഇതിനോടകം മലബാറിൽ എത്തി പ്രവർത്തനം തുടങ്ങുകയും നസ്രാണികളുടെ ഇടയിൽ സ്വാധീനമുറപ്പിക്കുകയും ചെയ്തിരുന്നു. അബ്രഹാമിനെ പിടികൂടാൻ അങ്കമാലിയിൽ എത്തിയ പോർട്ടുഗീസ് മിഷനറിമാർക്ക് നസ്രാണികളുടെ ചാവേർപ്പടയുടെ ചറുത്തുനിൽപ്പ് നേരിടേണ്ടി വന്നു. നസ്രാണികളെ എതിരിട്ട് അബ്രാഹാമിനെ ഉൾനാടൻ പ്രദേശത്ത് നിന്ന് പിടികൂടാൻ എളുപ്പമല്ല എന്ന് മനസ്സിലാക്കിയ പോർട്ടുഗീസുകാർ മാർ യൗസേപ്പിനെ മലബാറിലേക്ക് അയക്കാൻ തീരുമാനിച്ചു. അങ്ങനെ പതിനെട്ട് മാസം നീണ്ട തടങ്കലിൽ നിന്ന് മോചിപ്പിക്കപ്പെട്ട് മാർ യൗസേപ്പും മാർ ഏലിയായും ബിഷപ്പ് ബുട്ടിജീജും ഫാദർ സ്സഹാറയും 1558ൽ മലബാറിൽ എത്തിച്ചേർന്നു. ബിഷപ്പ് ബുട്ടിജീജ് മലബാറിൽ വന്ന് താമസിയാതെ കൊച്ചിയിൽ വെച്ച് മരണപ്പെട്ടു. മലബാറിലെ സുറിയാനി പള്ളികളിലെ സന്ദർശനത്തിന് ശേഷം മാർ ഏലിയാ അസ്സീറിയയിലേക്ക് തിരിച്ചു പോവുകയും പാത്രിയർക്കീസിനെ കണ്ട് വിവരങ്ങൾ ധരിപ്പിക്കുകയും ചെയ്തു. പാത്രിയർക്കീസിനുള്ള നസ്രാണികളുടെ കാഴ്ചകളും അദ്ദേഹം കൂടെ കൊണ്ടുപോയി. പിന്നീട് മലബാറിലെ കൽദായ സുറിയാനി ക്രിസ്ത്യാനികളുടെ ആവശ്യങ്ങൾ ബോധിപ്പിക്കാൻ അവിടെനിന്ന് റോമിലേക്ക് പോയി അവിടെ മാർപ്പാപ്പയ്ക്ക് വിവരണം സമർപ്പിച്ചു.
മലബാറിലെ പ്രവർത്തനം, മാർ അബ്രാഹം
യൗസേപ്പിന്റെ മലബാറിലെ സാന്നിധ്യവും പ്രവർത്തനങ്ങളും അബ്രാഹാമിന്റെ സ്വാധീനം ക്ഷയിപ്പിച്ചു. അന്തോണിയോസ് സ്സഹാറയുടെ സഹകരണവും യൗസേപ്പിന് ഉണ്ടായിരുന്നു. പോർച്ചുഗീസുകാർ തന്നെ എപ്പോൾ വേണമെങ്കിലും പിടികൂടുമെന്ന് മനസ്സിലാക്കിയ അബ്രാഹം മിഷനറിമാരുടെ മുമ്പിൽ ഹാജരായി. കൊച്ചിയിൽ വെച്ച് അദ്ദേഹം കത്തോലിക്കാ വിശ്വാസം ഏറ്റുപറഞ്ഞു. മിഷനറിമാർ അദ്ദേഹത്തെ ഗോവയിലേക്ക് കൊണ്ടുപോയി അവിടെ തടവിലാക്കി, പിന്നീട് മോചിപ്പിച്ചു. അതിനുശേഷം അബ്രാഹം പാത്രിയർക്കീസിനെ സന്ദർശിക്കാൻ അസ്സീറിയയിലേക്ക് മടങ്ങി.
അബ്രാഹം മടങ്ങിപ്പോയതോടെ പോർട്ടുഗീസ് മിഷനറിമാർ യൗസേപ്പിനെ പിടികൂടാൻ ഉറച്ചു. നെസ്തോറിയൻ പാഷണ്ഡത ആരോപിച്ച് ഇദ്ദേഹത്തെ ഗോവയിലെ മതവിചാരണക്കോടതിയിൽ ഹാജരാക്കി. അവിടെ നിന്നും ലിസ്ബണിലേക്ക് അയയ്ക്കപ്പെട്ട ഇദ്ദേഹം മാർപ്പാപ്പയെ കണ്ട് പരാതി ബോധിപ്പിക്കാൻ ആഗ്രഹിച്ചു. എന്നാൽ ഇതിനുമുമ്പേ ഈ വിഷയത്തെപ്പറ്റി വിവരം ലഭിച്ച പോൾ നാലാമൻ മാർപ്പാപ്പ മാർ യൗസേപ്പിന് ഒരു കത്ത് എഴുതി അയയ്ക്കുകയും അദ്ദേഹത്തിൻറെ വിശ്വാസത്തെയും സഭാബന്ധത്തെയും സ്ഥിരീകരിക്കുകയും മലബാറിലേക്ക് തിരികെ പോയി സഭാഭരണം ഏറ്റെടുക്കാൻ നിർദ്ദേശിക്കുകയും ചെയ്തു. ഇതനുസരിച്ച് 1564ഓടെ മാർ യൗസേപ്പ് മലബാറിൽ മടങ്ങിയെത്തി. മലബാറിൽ സഭാഭരണം ഏറ്റെടുത്ത മാർ യൗസേപ്പ് പറവൂർ മാർത്തോമാ പള്ളി ഉൾപ്പെടെ പല പള്ളികളും സ്ഥാപിക്കുകയും ആരാധനാകർമ്മങ്ങൾ അനുഷ്ഠിക്കുകയും ചെയ്തു.
ലത്തീൻവത്കരണം
ചില മിഷനറിമാരുമായി യൗസേപ്പ് സൗഹൃദവും കാത്തുസൂക്ഷിച്ചു. ആരാനാക്രമത്തിൽ റോമൻവത്ക്കരണങ്ങൾ നടപ്പിലാക്കാൻ അദ്ദേഹത്തിനുമേൽ കടുത്ത സമ്മർദ്ധം ഉണ്ടായിരുന്നു. മാർത്തോമാ നസ്രാണികളുടെ ആരാധനാക്രമത്തിൽ റോമൻവൽക്കരണങ്ങൾ ആരംഭിച്ചത് ഇദ്ദേഹത്തിൻറെ കാലത്താണ്. കുർബാനയുടെ അദ്ദായി മാറി കൂദാശാക്രമത്തിൽ യേശുക്രിസ്തുവിന്റെ അന്ത്യാത്താഴ വിവരണം ഇല്ലാത്തതിനാൽ ലത്തീൻ ആരാധനാക്രമത്തിൽ നിന്ന് പ്രസ്തുത വിവരണം പകർത്തി അത് ആരാധനാക്രമത്തിൽ ചേർത്തത് ഇദ്ദേഹമാണ്. എന്നാൽ അനാഫറയിൽ അല്ല, കുർബാനയിലെ വിഭജന ശുശ്രൂഷയിലാണ് അദ്ദേഹം ഈ കൂട്ടിച്ചേർക്കൽ നടത്തിയത്. കേരളത്തിലെ സുറിയാനി ക്രിസ്ത്യാനികളുടെ ഇടയിൽ കുർബാനയ്ക്ക് ഉപയോഗിച്ചിരുന്ന എണ്ണയും ഉപ്പും ചേർത്ത് ഉണ്ടാക്കുന്ന പുളിപ്പുള്ള അപ്പത്തിനും ഉണക്കമുന്തിരി നീരിനും പകരം പുളിപ്പിക്കാത്ത അപ്പവും മുന്തിരി വീഞ്ഞും ഉപയോഗത്തിൽ വരുത്തിയതും ഇദ്ദേഹത്തിന്റെ കാലത്താണ്. ലത്തീൻ ശൈലിയിലുള്ള വേഷവിധാനങ്ങളും ഇദ്ദേഹം അനുവദിച്ചു. അന്ത്യകൂദാശ, കുമ്പസാരം എന്നീ കൂദാശാക്രമങ്ങളും ഇദ്ദേഹത്തിന്റെ കാലത്ത് പ്രചാരത്തിൽ വന്നു. എന്നിരുന്നാലും സുറിയാനി ഭാഷ അഭ്യസിക്കാതെ ലത്തീൻ മിഷണറിമാരുടെ സെമിനാരികളിൽ പഠിച്ചിറങ്ങുന്ന വിദ്യാർത്ഥികളെ വൈദികരായി അഭിഷേകം ചെയ്യാനോ ഇടവകകളിൽ നിയമിക്കാനോ മാർ യൗസേപ്പ് തയ്യാറായിരുന്നില്ല.
മൂന്നാമത്തെ തടവിലാക്കപ്പെടൽ, അന്ത്യം
പോൾ നാലാമൻ മാർപ്പാപ്പയുടെ കാലശേഷം പോൾ അഞ്ചാമൻ മാർപ്പാപ്പയായി സ്ഥാനമേറ്റതോടെ പോർട്ടുഗീസ് മിഷനറിമാർ യൗസേപ്പിന്റെമേൽ നെസ്തോറിയൻ പാഷണ്ഡത വീണ്ടും ശക്തമായി ആരോപിച്ചു തുടങ്ങുകയും ഇദ്ദേഹത്തെ വിചാരണ ചെയ്യാൻ റോമിൽ നിന്ന് അനുമതി വാങ്ങുകയും ചെയ്തു. 1567ഓടെ ഇദ്ദേഹം വീണ്ടും ഗോവയിൽ തടവിലാക്കപ്പെട്ടു. അവിടെ നിന്ന് ലിസ്ബണിലേക്കും റോമിലേക്കും അയയ്ക്കപ്പെട്ട ഇദ്ദേഹം റോമിലെ അന്തിമവിചാരണയിൽ ഒരിക്കൽ കൂടി നിരപരാധനായി പ്രഖ്യാപിക്കപ്പെട്ടു. പീഡനങ്ങൾക്കിടയിലും ദുരാരോപണങ്ങൾക്കിടയിലും കത്തോലിക്കാ വിശ്വാസവും സഭയോടുള്ള കൂറും നിലനിർത്തിയ ഇദ്ദേഹത്തോടുള്ള ബഹുമാനാർത്ഥം പോൾ അഞ്ചാമൻ മാർപാപ്പ ഇദ്ദേഹത്തെ കർദിനാളായി നിയമിക്കാൻ നടപടികൾ തുടങ്ങി. ഇതിനിടയിൽ 1569ൽ റോമിൽ വെച്ച് ഇദ്ദേഹം മരണപ്പെട്ടു. ഇദ്ദേഹത്തെ റോമിൽത്തന്നെ കബറടക്കി.
സ്വാധീനം
റോമിൽവെച്ച് മരണത്തിന് മുമ്പായി അന്തിമമായി മാർ യൗസേപ്പ് സുലാഖ നിരപരാധനായി പ്രഖ്യാപിക്കപ്പെടുകയും അദ്ദേഹത്തിൻറെ കത്തോലിക്കാ വിശ്വാസവും സഭാ ബന്ധവും മാർപ്പാപ്പ സ്ഥിരീകരിക്കുകയും ചെയ്തെങ്കിലും ഇത് പോർട്ടുഗീസുകാർക്കോ മറ്റ് പിൽക്കാല ലത്തീൻ മിഷനറിമാർക്കോ സ്വീകാര്യമായിരുന്നില്ല. ഇദ്ദേഹം റോമിലെ അധികൃതരെ തെറ്റിദ്ധരിപ്പിച്ചാണ് അത്തരം ഒരു വിധി നേടിയെടുത്തത് എന്ന് മിഷനറിമാർ വാദിച്ചു. മാർ അബ്രഹാമിന്റെ മലബാറിലെ ആദ്യകാല പ്രവർത്തനങ്ങൾ മാർ യൗസേപ്പിന്റെമേൽ അവർ തെറ്റിദ്ധരിച്ച് ആരോപിച്ചിരുന്നു. ഡേവിഡ് ഫെറോളിയുടെ ജെസ്യൂട്സ് ഇൻ മലബാർ എന്ന പുസ്തകത്തിൽ ഇത് ആവർത്തിക്കുന്നു. അതേസമയം യൂജിൻ ടിസ്സറാന്റ് ഉൾപ്പെടെയുള്ള പിൽക്കാല റോമൻ കത്തോലിക്കാ ചരിത്രകാരന്മാർ ഈ നിലപാട് തള്ളിക്കളയുകയും മാർ യൗസേപ്പിന്റെ പ്രവർത്തനങ്ങളെ ശരിവെക്കുകയും ചെയ്യുന്നു.
റിയോ (2011 ചലച്ചിത്രം)
2011 -ൽ പുറത്തിറങ്ങിയ ഒരു അമേരിക്കൻ 3ഡി അനിമേഷൻ കോമഡി ചിത്രമാണ് റിയോ. ബ്ലൂ സ്കൈ സ്‌റ്റുഡിയോസ് നിർമിച്ച ചിത്രത്തിന്റെ സംവിധാനം നിർവഹിച്ചത് കാർലോസ് സാൽദാനയാണ്. കഥ നടക്കുന്ന ബ്രസീലിയൻ നഗരമായ റിയോ ഡി ജനീറോ ആണ് ചലച്ചിത്രത്തിന്റെ പേരിന് ആധാരം. ജെസ്സി എസൻബർഗ്, ആൻ ഹാതവേ, വിലൃം ആഡംസ്, ജേമി ഫോക്സ്, ജോർജ് ലോപസ്, ട്രേസി മോർഗൻ, ലെസ്ലി മാൻ, റോഡ്രിഗോ സാൻറ്റോറൊ തുടങ്ങിയവർ കഥാപാത്രങ്ങൾക്ക് ശബ്ദം നൽകി. വംശനാശം നേരിടുന്ന സ്പിക്സ് മക്കൗ ഇനത്തിൽപ്പെട്ട ബ്ലൂ എന്നും ജൂവൽ എന്നും പേരുള്ള രണ്ടു പക്ഷികളാണ് ചിത്രത്തിന്റെ മുഖ്യകഥാപാത്രങ്ങൾ. ജൂവലുമായി ഇണചേരാനായി റിയോ ഡി ജനീറോ നഗരത്തിൽ എത്തിച്ച ബ്ലൂ അവളുമായി പ്രണയത്തിലാവുകയും ഇരുവരും നൈജൽ എന്ന പക്ഷിയുടെ പിടിയിൽ നിന്ന് രക്ഷപ്പെടുകയും ചെയ്യുന്നു.
1995 ൽ റിയോയിൽ ഒരു പെൻഗ്വിൻ റിയോ തീരത്തടിഞ്ഞതിന് ശേഷമാണ് സാൽദാനയുടെ മനസ്സിൽ ചിത്രത്തിന്റെ ആശയം ഉദിച്ചത്. പെൻഗ്വിൻ മുഖ്യകഥാപാത്രങ്ങളായ ഹാപ്പി ഫീറ്റ് (2006), സർഫ്സ് അപ്പ് (2007) തുടങ്ങിയ ചിത്രങ്ങളെക്കുറിച്ചു അറിഞ്ഞപ്പോൾ സാൽദാന കഥയിൽ പെൻഗ്വിന് പകരം മക്കൗകളെ ഉപയോഗിച്ച് ആശയം തിരുത്തി. 2006 ൽ ക്രിസ് വെഡ്‌ജിനോട് ഈ ആശയം പങ്കുവെക്കുകയും ബ്ലൂ സ്കൈ സ്‌റ്റുഡിയോസ് പ്രൊജക്റ്റ് ആരംഭിക്കുകയും ചെയ്തു.
മാർച്ച് 22, 2011 ന് റിയോ ഡി ജനീറോയിൽ ചിത്രത്തിന്റെ ആദ്യ പ്രദർശനം നടത്തി. ഏപ്രിൽ 15, 2011 ന് വടക്കേ അമേരിക്കയിൽ പ്രദർശനം ആരംഭിച്ചത്. നിരൂപകരിൽ നിന്ന് പൊതുവെ നല്ല പ്രതികരണമാണ് സിനിമക്ക് ലഭിച്ചത്. ബോക്സ് ഓഫിസ് വിജയം നേടിയ സിനിമ യുഎസിൽ മാത്രം 143 ദശലക്ഷം ഡോളറും ആഗോളടിസ്ഥാനത്തിൽ 484 ദശലക്ഷം ഡോളറും വരുമാനം നേടി. “റിയൽ ഇൻ റിയോ” എന്ന ഗാനത്തിന് അക്കാദമി അവാർഡിന് നാമനിർദ്ദേശം ലഭിച്ചിരുന്നെങ്കിലും ദ മപ്പെറ്റ്സ് എന്ന ചിത്രത്തിലെ “മാൻ ഓർ മപ്പെറ്റ്” ഗാനത്തിനു മുന്നിൽ പരാജപ്പെടുകയായിരുന്നു. സിനിമയുടെ രണ്ടാം ഭാഗമായ റിയോ 2 ഏപ്രിൽ 11, 2014 ന് റിലീസ് ചെയ്തു.
അവലംബം
വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ഫാന്റസി ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:അനിമേഷനുകൾ വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
താന്യ സീമാൻ
അമേരിക്കൻ പരിസ്ഥിതി പ്രവർത്തകയും ഫില്ലികാർഷെയറിന്റെ സഹസ്ഥാപകയും മുൻ എക്സിക്യൂട്ടീവ് ഡയറക്ടറുമാണ് താന്യ സീമാൻ. കാലിഫോർണിയയിലെ മെൻലോ പാർക്കിൽ ലിൻ, എലിസബത്ത് സീമാൻ എന്നിവരുടെ മകളായി സീമാൻ ജനിച്ചു.
പരിസ്ഥിതിവാദം
2002 നവംബർ 7 ന് പെൻ‌സിൽ‌വാനിയയിലെ ഫിലഡെൽഫിയയിൽ‌ ലാഭേച്ഛയില്ലാതെ പ്രവർത്തിക്കുന്ന കാർ‌ഷെയറിംഗ് ഓർ‌ഗനൈസേഷൻ‌ ആരംഭിക്കാൻ സീമാൻ‌ സഹായിച്ചു. ഏറ്റവും വിജയകരമായതും അതിവേഗം വളരുന്നതുമായ കാർ‌ഷെയറിംഗ് പ്രോഗ്രാമുകളിലൊന്നാണ് ഫില്ലികാർ‌ഷെയർ. പാരിസ്ഥിതിക, ലാഭേച്ഛയില്ലാത്ത മേഖലകളിൽ ഇത് ഒരു ദേശീയ മാതൃകയായി കാണുന്നു. നഗര തൊഴിലാളികൾക്ക് ഫില്ലി കാർഷെയർ കാറുകൾ ഫ്ലീറ്റ് കാറുകളായി ഉപയോഗിക്കുന്നതിന് ഫിലാഡൽഫിയ നഗരവുമായി നൂതന പ്രോഗ്രാം വികസിപ്പിക്കാൻ സീമാൻ സഹായിച്ചു.
അവരുടെ നേതൃത്വം അവരെ ഫിലാഡൽഫിയ ബിസിനസ് ജേണലിന്റെ "40 Under 40" പേരിൽ ഒരാളാക്കി.
പശ്ചാത്തലം
ഡേവിസിലെ കാലിഫോർണിയ സർവകലാശാലയിൽ നിന്ന് സീമാൻ ഡിസൈനിൽ ബിരുദം നേടി. വർഷങ്ങളോളം വാസ്തുവിദ്യാ രംഗത്ത് പ്രവർത്തിച്ചശേഷം പെൻ‌സിൽ‌വാനിയ സർവകലാശാലയിൽ സിറ്റി, റീജിയണൽ പ്ലാനിംഗ് എന്നിവയിൽ ബിരുദാനന്തര ബിരുദം നേടാനായി സ്വന്തം സംസ്ഥാനമായ കാലിഫോർണിയയിൽ നിന്ന് പുറപ്പെട്ടു. കഴിയുന്നത്ര സുസ്ഥിരമായ ഒരു ജീവിതശൈലിയിൽ ജീവിക്കാൻ സീമാൻ ശ്രമിക്കുന്നു. അവർക്ക് സ്വന്തമായി ഒരു കാറില്ല. സസ്യാഹാരിയായി ജീവിക്കുന്നു.
പുറംകണ്ണികൾ
വർഗ്ഗം:1967-ൽ ജനിച്ചവർ വർഗ്ഗം:അമേരിക്കൻ പരിസ്ഥിതി പ്രവർത്തകർ
അലാനിയ ദേശീയോദ്യാനം
അലാനിയ ദേശീയോദ്യാനം കോക്കസസ് പർവ്വതങ്ങളുടെ വടക്കേച്ചരിവിൽ, ഉയർന്ന തോതിൽ ഹിമാവൃതമായ പർവ്വതപ്രദേശമാണ്. നോർത്ത് ഒസെറ്റിയ- അലാനിയയിലെ ഇറാഫ്സ്ക്കി സംസ്ഥാനത്തിന്റെ തെക്കുഭാഗത്തായി ഇത് വ്യാപിച്ചിരിക്കുന്നു. വെങ്കല യുഗത്തിലെ കോബൻ ജനങ്ങൾ (1200–300 ബി. സി. ഇ ), ആലൻസ് ജനങ്ങൾ (100 ബി. സി. ഇ – 1234 സി. ഇ) എന്നിവർ ഉൾപ്പെട്ട  പ്രാധാന്യമുള്ള അനേകം ആദ്യകാല സംസ്ക്കാരങ്ങളുടെ വിസ്തൃതമായ പുരാവസ്തു അവശിഷ്ടങ്ങൾ ഈ ഉദ്യാനത്തിലുണ്ട്. ആലൻസ് എന്ന പേരിൽ നിന്നാണ് അലാനിയ എന്ന പേരും പരോക്ഷമായും ആര്യൻ എന്ന പേരും ആത്യന്തികമായും ഉണ്ടായത്. ചെറിയ ദൂരങ്ങളിൽ ഉദ്യാനത്തിലെ ഉയർന്ന മേഖലകൾ ലംബമായി ഏകദേശം 4,000 മീറ്ററുകൾ ഉയരം വരെ പരമാവധി ഉയരമുള്ളതിനാൽ, മലഞ്ചെരിവുകളും താഴ്വാരകളും ഉയർന്ന ആൾട്ടിറ്റ്യൂട് സോണിങ് കാണിക്കുന്നു. ഈ കാലാവസ്ഥാമേഖലകൾ ആൽപ്പൈൽ ഗ്ലേസിയറുകളും തെക്കൻ ഭാഗങ്ങളിലെ ഉയർന്ന പർവ്വതശൃഖങ്ങളും മുതൽ വടക്കൻ പ്രദേശത്തെ സ്റ്റെപ്പി പുൽമേടുകൾ വരെ വ്യാപിച്ചിരിക്കുന്നു.
സംഗീതരംഗത്തെ സ്ത്രീകൾ
സംഗീതരംഗത്തെ സ്ത്രീകൾ എന്ന ഈ ലേഖനത്തിൽ സ്ത്രീകൾ ഗാനസംവിധായകർ, ഗാനരചയിതാക്കൾ, ഉപകരണസംഗീതജ്ഞർ, പാട്ടുകാർ, സംഗീതപണ്ഡിതർ, സംഗീത അദ്ധ്യാപകർ, സംഗീതവിമർശകർ തുടങ്ങിയ നിലകളിൽ സ്ത്രീകൾ വിളങ്ങുന്നതു ചൂണ്ടിക്കാണിക്കുന്നു. സംഗീതപ്രസ്ഥാനങ്ങൾ, സ്ത്രീകളെ സംബന്ധിക്കുന്ന പ്രധാന സംഭവങ്ങൾ, സ്ത്രീകളെ സംബന്ധിക്കുന്ന പ്രശ്നങ്ങൾ, സ്ത്രീവാദം തുടങ്ങിയ സംഗീതവുമായി ബന്ധപ്പെട്ട മിക്ക കാര്യങ്ങളും ഇവിടെ കൊടുത്തിരിക്കുന്നു. 2010കളിൽ ജനകീയസംഗീതത്തിൽ സ്ത്രീകൽ കൂടുതലായി പ്രവർത്തിച്ചുതുടങ്ങി. ക്ലാസ്സിക്കൽ സംഗീതത്തിലും സ്ത്രീകൾ മുൻകാലത്തേക്കാൾ കൂടുതലായി പങ്കെടുത്തുവരുന്നു. പാട്ടെഴുത്തുരംഗത്തേയ്ക്കും സ്ത്രീകൾ കൂടുതലായി വന്നുകഴിഞ്ഞു. പോപ്പ് സംഗീതത്തിന്റെ പ്രൊയോക്താക്കളായ ബിജോർക്ക്, ലേയ്ഡി ഗാഗ എന്നിവർ പാശ്ചാത്യ സംഗീതരംഗത്ത് ഇന്നും നിലനിൽക്കുന്ന ലൈംഗികതയും ലിംഗവിവേചനവും വിമർശനവിധേയമാക്കിയിട്ടുണ്ട്. ക്ലാസ്സിക്കൽ സംഗീതരംഗത്ത്, മദ്ധ്യകാലഘട്ടം മുതൽ ഇന്നുവരെ സ്ത്രീകളായ സംഗീതസംവിധായകർ ഉണ്ടായി. എന്നാൽ അവരുടെ എണ്ണ വളരെയധികം കുറവാണ്.
2015ലെ കാനഡയിലെ കണക്കനുസരിച്ച്, 2012 ലെ കണക്കനുസരിച്ച്, 84% ആളുകളും പുരുഷന്മാരായിരുന്നു. വിയന്ന ഫിൽഹാർമ്മോണിക്ക് ഓർക്കസ്ട്രയിൽ വെറും 6% മാത്രമേ സ്ത്രീകളുള്ളു. ലോകത്തിൽത്തന്നെ ഏറ്റവും കൂടുതൽ പ്രാവശ്യം പാടിയ സ്ത്രീയായ പാട്ടുകാരി ഹിന്ദി ഗായികയായ ആശാ ബോസ്ലെ ആയിരുന്നു.
Further reading
വർഗ്ഗം:സംഗീതം വർഗ്ഗം:സ്ത്രീകൾ തൊഴിൽ തിരിച്ച്
ലാവു നരേന്ദ്രനാഥ്
കരിയർ
വൈദ്യശാസ്ത്രത്തിൽ ബിരുദവും ബിരുദാനന്തര ബിരുദവും (എം‌എസ്) നേടിയ ശേഷം, നിംസിൽ ചേർന്നു, 2013 ഓഗസ്റ്റ് 31 ന് അസ്സോസിയേറ്റ് ഡീൻ ആയി വിരമിച്ചതിനുശേഷം സ്ഥാപനത്തിന്റെ ഡയറക്ടറായി തുടരാൻ ആവശ്യപ്പെട്ടെങ്കിലും അദ്ദേഹത്തിന്റെ നിയമനം കോടതിയിൽ പരാജയപ്പെട്ടു എന്നാൽ പിന്നെയും അദ്ദേഹം സ്ഥാപനത്തിൽ സേവനമനുഷ്ഠിച്ചു. അദ്ദേഹത്തിന്റെ ഭരണകാലത്ത് വലിയ സംഭവവികാസങ്ങൾ റിപ്പോർട്ട് ചെയ്യപ്പെട്ടിട്ടുണ്ട്. പോളിയോ ബാധിതർക്കും ആംപ്യൂട്ടുകൾക്കുമായി അൾട്രാ ലോ വെയ്റ്റ് പ്രോസ്റ്റെറ്റിക് കൈകാലുകൾ വികസിപ്പിക്കുന്നതിനുള്ള ഒരു പദ്ധതിയിൽ പ്രശസ്ത ശാസ്ത്രജ്ഞനും മുൻ രാഷ്ട്രപതിയും ആയ എ പി ജെ അബ്ദുൾ കലാമിനൊപ്പം അദ്ദേഹം പ്രവർത്തിച്ചിട്ടുണ്ട്. ഇന്ത്യൻ വൈദ്യശാസ്ത്രത്തിന് നൽകിയ സംഭാവനകൾക്ക് 2005 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തെലുഗു ജനത
റിവ ഗാംഗുലി ദാസ്
ഇന്ത്യൻ ഫോറിൻ സർവീസ് കേഡറിൽ പെട്ട ഒരു ഇന്ത്യൻ സിവിൽ സെർവന്റാണ് റിവ ഗാംഗുലി ദാസ്(ജനനം 24 ഡിസംബർ 1961). 1986 ബാച്ച് ഇന്ത്യൻ ഫോറിൻ സർവീസ് ഓഫീസറായ ശ്രീമതി ദാസ് നിലവിൽ ബംഗ്ലാദേശിലെ മുൻ ഇന്ത്യൻ ഹൈക്കമ്മീഷണറും ഇന്ത്യൻ ഗവൺമെന്റിന്റെ സ്വയംഭരണ സ്ഥാപനമായ ഇന്ത്യൻ കൗൺസിൽ ഫോർ കൾച്ചറൽ റിലേഷൻസ് മുൻ ഡയറക്ടർ ജനറലുമാണ്. ASEAN ഫോറത്തിൽ തീവ്രവാദം, സൈബർ സുരക്ഷ എന്നിവയെക്കുറിച്ചുള്ള ഇന്ത്യയുടെ കാഴ്ചപ്പാടുകൾ എം‌ഇ‌എ സെക്ട്രറി റിവ ദാസ് എടുത്തുകാണിക്കുന്നു.
സ്വകാര്യ ജീവിതം
റിവ ഗാംഗുലി ദാസ് തന്റെ ബാല്യം ന്യൂഡൽഹിയിൽ ചെലവഴിച്ചു. 1984 ൽ ഡൽഹി യൂണിവേഴ്സിറ്റിയിൽ നിന്ന് പൊളിറ്റിക്കൽ സയൻസിൽ ബിരുദാനന്തര ബിരുദം നേടി. പിന്നീട് അവർ ഡൽഹി യൂണിവേഴ്സിറ്റിയിൽ രാഷ്ട്രീയ ശാസ്ത്രം പഠിപ്പിച്ചു. 1988 ൽ വിവാഹിതയായ അവർക്ക് രണ്ട് കുട്ടികളുണ്ട്: ഒരു മകളും ഒരു മകനും.
കരിയർ
1986 ൽ ഇന്ത്യൻ ഫോറിൻ സർവീസിൽ ചേർന്നു. അവരുടെ ആദ്യ പോസ്റ്റിംഗ് സ്പെയിനിലായിരുന്നു. അവിടെ അവർ മാഡ്രിഡിൽ നിന്ന് സ്പാനിഷ് പഠിച്ചു. ധാക്കയിലെ ഇന്ത്യൻ ഹൈക്കമ്മീഷന്റെ സാംസ്കാരിക വിഭാഗത്തിനും അവർ നേതൃത്വം നൽകി. തുടർന്ന്, ന്യൂ ഡൽഹിയിലെ ഇന്ത്യൻ ഗവൺമെന്റിന്റെ വിദേശകാര്യ മന്ത്രാലയത്തിൽ ഐക്യരാഷ്ട്രസഭയുടെ സാമ്പത്തിക, സാമൂഹിക കാര്യങ്ങളുടെ (UNES) വിഭാഗത്തിന്റെ ഡയറക്ടറായി അവർ സേവനമനുഷ്ഠിച്ചു. ഈ പദവിയിൽ, അവർ പാരിസ്ഥിതിക പ്രശ്നങ്ങളുമായി ബന്ധപ്പെട്ട ചർച്ചകളുടെ പ്രത്യേകിച്ച് കാലാവസ്ഥാ വ്യതിയാനത്തിന്റെ ഭാഗമായിരുന്നു.
ഹേഗിലെ ഇന്ത്യൻ എംബസിയിലെ ഡെപ്യൂട്ടി ചീഫ് ഓഫ് മിഷനും റിവേ ഗാംഗുലി ദാസും രാസായുധ നിരോധന സംഘടനയായ ഹേഗിലെ ഇന്ത്യയുടെ ഇതര സ്ഥിരം പ്രതിനിധിയുമായിരുന്നു. ജയ്പൂരിൽ റീജിയണൽ പാസ്പോർട്ട് ഓഫീസറായും അവർ പ്രവർത്തിച്ചു.
2019 മാർച്ചിൽ, ബംഗ്ലാദേശിലെ ഇന്ത്യൻ ഹൈക്കമ്മീഷണറായി അവർ നിയമിതയായി. 2020 ആഗസ്റ്റിൽ, MEA യുടെ സെക്രട്ടറി (ഈസ്റ്റ്) ആയി അവർ നിയമിതയായി.
കോൺഫെഡറേഷൻ ഓഫ് ഇന്ത്യൻ ഇൻഡസ്ട്രി (CII) MEA- യുടെ പങ്കാളിത്തത്തോടെ സംഘടിപ്പിച്ച ഇന്തോ-പസഫിക് ബിസിനസ് ഉച്ചകോടിയുടെ ആദ്യ പതിപ്പിന്റെ പ്രത്യേക സെഷനിൽ വിദേശകാര്യ മന്ത്രാലയം (MEA) സെക്രട്ടറി റിവ ഗാംഗുലി ദാസ് സംസാരിച്ചിരുന്നു. ബംഗ്ലാദേശ് പ്രധാനമന്ത്രി ഷെയ്ഖ് ഹസീനയുടെ ഒരു വിടവാങ്ങൽ യോഗത്തിൽ ദക്ഷിണേഷ്യയിലെ അയൽരാജ്യങ്ങളിലെ സ്വന്തം ജനങ്ങളുടെ പ്രയോജനത്തിനായി "മെച്ചപ്പെട്ട സഹകരണം" ഉണ്ടായിരിക്കണമെന്ന് റിവ ഗാംഗുലി ദാസ് പറഞ്ഞിരുന്നു.
ഡൽഹി യൂണിവേഴ്സിറ്റിയിൽ നിന്ന് പൊളിറ്റിക്കൽ സയൻസിൽ ബിരുദാനന്തര ബിരുദധാരിയായ അവർ ഫോറിൻ സർവീസിൽ ചേരുന്നതിന് മുമ്പ് ഡൽഹി സർവകലാശാലയിൽ ലക്ചറർ ആയിരുന്നു. അവരുടെ ആദ്യ പോസ്റ്റിംഗ് സ്പെയിനിലായിരുന്നു. അതിനുശേഷം, അവർ ആസ്ഥാനത്ത് ബാഹ്യ പബ്ലിസിറ്റി, നേപ്പാൾ, പാസ്‌പോർട്ട്/വിസ ജോലി എന്നിവ കൈകാര്യം ചെയ്തു. ധാക്കയിലെ ഇന്ത്യൻ ഹൈക്കമ്മീഷന്റെ സാംസ്കാരിക വിഭാഗത്തിന്റെ തലവനായിരുന്നു അവർ. ധാക്കയിൽ നിന്ന് തിരിച്ചെത്തിയ ശേഷം, ഐക്യരാഷ്ട്രസഭയുടെ സാമ്പത്തിക സാമൂഹിക കാര്യ വിഭാഗത്തിൽ ഡയറക്ടറായി ചുമതലയേറ്റ അവർ പ്രത്യേകിച്ച് കാലാവസ്ഥാ വ്യതിയാനത്തെക്കുറിച്ചുള്ള പാരിസ്ഥിതിക ചർച്ചകളിൽ പങ്കെടുത്തു. ഹേഗിലെ ഇന്ത്യൻ എംബസിയിലെ ഡെപ്യൂട്ടി ചീഫ് ഓഫ് മിഷനായിരുന്നു അവർ. ഹേഗിലെ രാസായുധ നിരോധനത്തിനുള്ള ഓർഗനൈസേഷന്റെ ഇന്ത്യയുടെ ഇതര സ്ഥിരം പ്രതിനിധി കൂടിയായിരുന്നു അവർ. 2008 മുതൽ 2012 വരെ ഷാങ്ഹായിൽ ഇന്ത്യൻ കോൺസൽ ജനറലായി സേവനമനുഷ്ഠിച്ചു. ചൈനയിൽ നിന്ന് തിരിച്ചെത്തിയ ശേഷം, വിദേശകാര്യ മന്ത്രാലയത്തിലെ പബ്ലിക് ഡിപ്ലോമസി ഡിവിഷനും പിന്നീട് ലാറ്റിൻ അമേരിക്ക & കരീബിയൻ ഡിവിഷനും നയിച്ചു. അൽബേനിയയിലും മോൾഡോവയിലും ഒരേസമയം അക്രഡിറ്റേഷനുമായി അവർ റൊമാനിയയിലെ ഇന്ത്യൻ അംബാസഡറായിരുന്നു, അതിനുശേഷം ന്യൂയോർക്കിൽ ഇന്ത്യൻ കോൺസൽ ജനറലായി സേവനമനുഷ്ഠിച്ചു.
അവലംബം
വർഗ്ഗം:1961-ൽ ജനിച്ചവർ
മുങ്ങാങ്കോഴി (കുടുംബം)
പോഡിസിപീഡിയെ നിരയിൽപ്പെട്ട ജലപക്ഷികളാണ് മുങ്ങാങ്കോഴികൾ.ഇവയ്ക്ക് മുങ്ങാങ്കുഴിയിടാനും അടിത്തട്ടിലൂടെ നീന്തി ഇരയെ പിടിയ്ക്കാനുമുള്ള കഴിവ് അപാരമാണ്.
പിവിആർ രാജ
പിവിആർ രാജ (PVR Raja) തെലുങ്ക് ഭാഷാ സിനിമകളിൽ പ്രവർത്തിക്കുന്ന ഒരു ഇന്ത്യൻ സംഗീതസംവിധായകനാണ് രാജ. വിറ്റാമിൻ ഷീ (2020), മാധി (2022)   എന്നീ ചിത്രങ്ങളുടെ സംഗീത സംവിധായകൻ.
ആദ്യകാല ജീവിതം
വിജയനഗരത്തിൽ പെനുമത്സ വെങ്കിട രാമരാജുവായിട്ടാണ് പിവിആർ രാജ ജനിച്ചത്. സംഗീതസംവിധായകനാകുന്നതിന് മുമ്പ് അദ്ദേഹം സംഗീത അധ്യാപകനായി ജോലി ചെയ്തു.
ചലച്ചിത്ര ജീവിതം
2013 മുതൽ തെലുങ്ക്, കന്നഡ, ഹിന്ദി, ഇംഗ്ലീഷ് ഭാഷകളിലായി 250 ഡിജിറ്റൽ ഷോർട്ട് ഫിലിമുകൾക്കും സ്വതന്ത്ര സിനിമകൾക്കുമായി അദ്ദേഹം പ്രധാനമായും പ്രവർത്തിച്ചിട്ടുണ്ട്.
ബാഹ്യ ലിങ്കുകൾ
വർഗ്ഗം:ഇന്ത്യക്കാർ വർഗ്ഗം:1985-ൽ ജനിച്ചവർ
പൈലറ്റ് പോയിൻറ്, അലാസ്ക
ഭൂമിശാസ്ത്രം
പൈലറ്റ് പോയിൻറിൻറെ അക്ഷാംശ രേഖാംശങ്ങള് 57°33′37″N 157°34′56″W (57.560226, -157.582267) ആണ്. യുണൈററഡ് സ്റ്റേറ്റിലെ സെൻസസ് ബ്യൂറോയുടെ കണക്കുകൾ അനുസരിച്ച് പട്ടണത്തിന്റെ വിസ്തൃതി 140.5 സ്ക്വയർ മൈലാണ് ((364 km2) അതിൽ കരഭാഗം 25.4 സ്ക്വയർ മൈലും ബാക്കി 115.1 സ്ക്വയർ മൈൽ വെള്ളവും കൂടിച്ചേർന്നതാണ്. ജനസംഖ്യാപരമായ വിവരങ്ങൾ 2000 ലെ സെൻസസിൽ പട്ടണത്തിൽ 22 കുടുംബങ്ങൾ താമസിക്കുന്നു. ജനസാന്ദ്രത സ്ക്വയർ മൈലിന് 3.9 ആളുകളാണ്. ജനങ്ങളിൽ 14.00 വെളുത്ത വർഗ്ഗക്കാരും 86.00 നേറ്റീവ് ഇന്ത്യൻ വർഗ്ഗക്കാരുമാണ്.
External links
വർഗ്ഗം:അലാസ്കയിലെ പട്ടണങ്ങൾ
പ്രിസില്ല പ്രെസ്‍ലി
പ്രിസില്ല ആൻ പ്രെസ്‍ലി (മുമ്പ് : വാഗ്നർ; ജനനം: മെയ് 24, 1945) ഒരു അമേരിക്കൻ നടിയും വ്യവസായ പ്രമുഖയുമാണ്. അവർ എൽവിസ് പ്രെസ്‌ലിയെന്ന വിഖ്യാത സംഗീതജ്ഞൻറെ മുൻകാല പത്നിയും “എൽവിസ് പ്രെസ്‍ലി എൻറർപ്രൈസസിൻറെ (EPE)” സഹസ്ഥാപികയും അതിന്റെ മുൻ അദ്ധ്യക്ഷയുമായിരുന്നു. ഈ കമ്പനി പിന്നീട് ഗ്രെയിസ്‍ലാൻറ് എന്ന പേരിൽ അമേരിക്കൻ ഐക്യനാടുകളിലെ ഒരു പ്രധാന ടൂറിസ്റ്റ് ആകർഷണകേന്ദ്രമായി മാറുകയും ചെയ്തു. അവർ സയൻറോളജി മതത്തിൽ വിശ്വസിക്കുകയും അത് ജീവിതത്തിൽ പ്രാവർത്തികമാക്കുകയും ചെയ്തിരുന്നു. അഭിനയജീവിതത്തിൽ അവർ ലെസ്‍ലി നീൽസണൊപ്പം “Naked Gun ” എന്ന 3 തുടർ സിനിമകളിലും “Dallas” എന്ന സുദീർഘ ടെലിവിഷൻ പരമ്പരയിൽ ജെന്ന വെയ്‍ഡ് എന്ന കഥാപാത്രത്തെയും അവതരിപ്പിച്ചിരുന്നു.
വംശപാരമ്പര്യം, ആദ്യകാലജീവിതം
പ്രിസില്ലയുടെ അമ്മവഴിയുള്ള മുത്തഛനായിരുന്ന ആൽബർട്ട് ഹെൻഡ്രി ഐവർസൺ 1899 ൽ നോർവ്വേയിലെ എഗർസണ്ട് എന്ന സ്ഥലത്താണ് ജനിച്ചത്. അദ്ദേഹം അമേരിക്കൻ ഐക്യനാടുകളിലേയ്ക്കു കുടിയേറുകയും, സ്കോട്ട്-ഐറിഷ്, ഇംഗ്ലീഷ് വംശപാരമ്പര്യത്തിലുള്ള ലോറൈനെയെ വിവാഹം കഴിക്കുകുയും ചെയ്തു. അവരുടെ ഏകമകളായിരുന്ന അന്ന ലിലിയൻ ഐവർസൺ 1926 മാർച്ച് മാസത്തിൽ ജനിച്ചു. പിന്നീട് അവർ പേരുമാറുകയോ “ആൻ” എന്ന പേരിലറിയപ്പെടുകയോ ചെയ്തു. അവർക്ക് 19 വയസു പ്രായമുള്ളപ്പോഴാണ് പ്രിസില്ല ജനിച്ചത്.
എഗർസണ്ടിലെ ഒരു ചത്വരമായ “പ്രിസ്സില്ല” (പ്രസ്സില്ല പ്രെസ്‍ലീസ് പ്ലാസ്) എന്ന പേരിനെ ആസ്പദമാക്കിയാണ് അവർക്ക് പ്രിസില്ല എന്ന പേരു നൽകപ്പെട്ടത്. വീടിനുപുറത്തുള്ള ഈ വീഥിയുടെ ഏതോ ഭാഗത്താണ് അവരുടെ മുത്തച്ഛൻ ജനിച്ചതും ജീവിച്ചതുമൊക്കെ. 2008 ആഗസ്റ്റ് 23 ന് “പ്രസില്ല പ്രസ്‍ലീസ് പ്ലാസിൻറെ” ഉദ്ഘാടനചടങ്ങിന് പ്രസില്ലയെയും കുടുംബത്തെയും എഗർസണ്ടിലെ മേയർ ക്ഷണിച്ചിരുന്നുവെങ്കിലും ലിസ മേരി ആ സമയത്ത് കുഞ്ഞിനെ ഉദരത്തിൽ വഹിച്ചിരുന്നതിനാൽ അവർക്ക് ചടങ്ങിന് എത്തിച്ചേരാൻ സാധിച്ചിരുന്നില്ല.
പ്രസില്ലയുടെ യഥാർത്ഥ പിതാവ് യു.എസ്. നേവി പൈലറ്റായിരുന്ന ജെയിംസ് വാഗ്നർ ആയിരുന്നു. അദ്ദേഹത്തിൻറെ മാതാപിതാക്കൾ കാതറീൻ, ഹരോൾഡ് വാഗ്നർ എന്നിവരായിരുന്നു.1944 ആഗസ്റ്റ് 10 ന് 23 വയസു പ്രായമുള്ളപ്പോൾ അദ്ദേഹം പ്രസില്ലയുടെ മാതാവിനെ വിവാഹം കഴിച്ചു. 3 വർഷത്തിലധികമായി അവർ ഒന്നിച്ചു കഴിയുകയായിരുന്നു. പ്രസില്ലയ്ക്ക് 6 മാസം പ്രാമുള്ളപ്പോൾ അവധിയ്ക്കു വീട്ടിലേയ്ക്കു വരുന്നതിനിടെയുണ്ടായ വിമാനാപകടത്തിൽ അദ്ദേഹം കൊല്ലപ്പെട്ടു. കുടുംബം സൂക്ഷിച്ചിരുന്ന ഒരു തടിപ്പെട്ടി പരിശോധിക്കവേയാണ് ഈ കുടുംബരഹസ്യം അവർ അറിയുന്നത്. ഇത് മറ്റു കുട്ടികൾ അറിയാതെ സൂക്ഷിക്കുവാൻ പ്രസില്ല മാതാവിനെ പ്രേരിപ്പിച്ചു. കുടുംബ ബന്ധങ്ങളിലെ അന്യോന്യമുള്ള അടുപ്പത്തിന് ഈ വിഷയം ആഘാതം സൃഷ്ടിക്കുമെന്ന് അക്കാലത്ത് അവർ ഭയപ്പെട്ടിരുന്നു.
1948 ൽ പ്രസില്ലയുടെ മാതാവ് അമേരിക്കൻ ഐക്യനാടുകളുടെ എയർഫോർസ് ഓഫീസറും കാനഡയിലെ ക്യൂബക്ക് സ്വദേശിയുമായിരുന്ന പോൾ ബ്യൂള്യൂവുമായി കണ്ടുമുട്ടുകയും ഒരു വർഷത്തിനുള്ളിൽ അവർ വിവാഹിതരാകുകയും ചെയ്തു. പ്രിസില്ലയുടെ സംരക്ഷണം പിന്നീട് ബ്യൂള്യൂ ഏറ്റെടുത്തു. അക്കാലത്ത് തൻറെ പിതാവായി ബ്യൂള്യൂവിനെ മാത്രമേ അവർക്ക് അറിയുമായിരുന്നുള്ളൂ. അവർ അദ്ദേഹത്തിൻറെ കുടുംബപ്പേര് പേരിനൊപ്പം ചേർത്തുപയോഗിച്ചിരുന്നു. അവർ വളർന്നതോടെ തൻറെ വളർത്തു പിതാവിൻറെ എയർഫോർസിലെ ജോലി കണക്റ്റക്കട്ടിൽനിന്ന് ന്യൂമെക്സിക്കോയിലേയ്ക്കും മെയ്നെയിലേയ്ക്കുമൊക്കെ മാറിയതോടെ കുടുംബത്തെ സഹായിക്കുവാനും മറ്റും ആരംഭിച്ചു. തുടർച്ചയായി പിതാവിൻറെ ജോലി സംബന്ധമായി ഒരു സ്ഥലത്തുനിന്നു മറ്റൊരു സ്ഥലത്തേയ്ക്കു രണ്ടോ മൂന്നോ വർഷം കഴിയുമ്പോഴുള്ള മാറ്റം അവരിൽ കടുത്ത അസ്വാസ്ഥ്യമുണ്ടാക്കിയിരുന്നു. ഈ മാറ്റങ്ങൾ കാരണമായി, ജീവിതത്തിൽ സ്ഥിരമായി സുഹൃത്തുക്കളെ സമ്പാദിക്കുവാൻ സാധിക്കുമെന്ന് അവർ വിശ്വസിച്ചിരുന്നില്ല. ഒരോ മാറ്റത്തിലും പുതിയ പുതിയ ആളുകളുമായി കാണുന്ന  ജീവിതരീതിയുമായി അവർ പൊരുത്തപ്പെടുവാൻ പഠിച്ചിരുന്നു.
1956 ൽ ബ്യൂള്യൂസ് കുടുംബം ആദ്യം ടെക്സാസിലെ ആസ്റ്റിനിലും പിന്നെ ജർമ്മനിയിലെ വീസ്ബെയ്ഡനിലും മാറിത്താമസിച്ചു. ജൂനിയർ ഹൈസ്കൂൾ വിദ്യാഭ്യാസത്തിനു ശേഷമുണ്ടായി ഈ മാറ്റങ്ങൾ അവർക്ക് ഉൾക്കൊള്ളുവാൻ സാധിച്ചിരുന്നില്.
ജർമ്മനിയിലെ ജീവിതം
ജർമ്മനിയിലെത്തിയ ആദ്യകാലത്ത് ബ്യൂള്യൂസ് കുടുംബം ഹെലെനെ ഹോട്ടലിൽ താമസം ആരംഭിച്ചു. 3 മാസങ്ങൾക്കു ശേഷം അവിടെ ജീവിക്കുന്നത് ചിലവേറയാണെന്നു ബോദ്ധ്യപ്പെടുകയും മറ്റൊരു സ്ഥലത്തു വാടകയ്ക്കു താമസിക്കുന്നതിനു പരിശ്രമിക്കുകയും ചെയ്തു. ഒന്നാ ലോകമഹായുദ്ധത്തിനു മുമ്പു നിർമ്മിക്കപ്പെട്ട പഴയ വലിയൊരു അപ്പാർട്ട്മെൻറ് തരപ്പെടുത്തിയെടുക്കുന്നതിൽ കുടുംബം വിജയിച്ചു. അധികം താമസിയാതെ ഈ ആപ്പാർട്ട്മെൻറിലെ അസന്മാർഗ്ഗിക പ്രവർത്തികളുടെ കേന്ദ്രമാണെന്നു ബോദ്ധ്യപ്പെടുകുയും മറ്റു വഴിയില്ലാത്തതിനാൽ തൽക്കാലം അവിടെത്തന്നെ കഴിയുവാൻ നിർബന്ധിതരായിത്തീർന്നു.
ജർമ്മനിയിൽ
1959 സെപ്റ്റംബർ 13 നാണ് എൽവിസും പ്രിസില്ലയും ജർമ്മനിയിലെ ബാഡ് നൌഹെയിമിലുള്ള എൽവിസിൻറെ വസതിയിൽ വച്ചു നടന്ന ഒരു വിരുന്നിൽ കണ്ടുമുട്ടുന്നത്. അക്കാലത്ത് എൽവിസ് സൈന്യത്തിൽ സേവനമനുഷ്ടിക്കുകയായിരുന്നു. 14 വയസു പ്രായമുണ്ടായിരുന്ന പ്രിസില്ലയ്ക്ക് എൽവിസിനോട് അതിയായ ആകർഷണം തോന്നി. ആ ദിവസം അവസാനിക്കുന്നതിനു മുമ്പുതന്നെ അവർ സുഹൃത്തുക്കളായിരുന്നു. ആദ്യ സമാഗമത്തിനു ശേഷവും പിന്നീടും വീട്ടീൽ താമസിച്ചെത്തുന്നതിലുള്ള നീരസം മാതാപിതാക്കൾ മറച്ചുവച്ചില്ല. ഇനിയൊരിക്കലും എൽവിസുമായി കാണാൻപാടില്ലെന്ന് അവർ നിഷ്കർശിച്ചു. എൽവിസിൻറെ തന്നെ വീണ്ടും കാണുവാനുള്ള അതിയായ ആഗ്രഹവും ഇനിയൊരിക്കലും താമസിച്ചു വീട്ടിലെത്തിക്കുകയില്ല എന്നുള്ള വാഗ്ദാനവും കാരണമായി അവർ വീണ്ടും പലതവണ സന്ധിച്ചിരുന്നു. 1960 മാർച്ച് മാസത്തിൽ എൽവിസ് പശ്ചിമജർമ്മനി വിടുന്നതുവരെ അവർ പലപ്പോഴായി കണ്ടുമുട്ടിയിരുന്നു.
ഗ്രെയിസ്‍ലാൻറിലേയ്ക്കുള്ള മാറ്റം
എൽവിസ് അമേരിക്കയിലേയ്ക്കു തിരിച്ചു പോയതിനു ശേഷം അവർ തമ്മിൽ ടെലഫോണിലൂടെ മാത്രം ബന്ധം തുടർന്നു. 1962 പ്രിസില്ലയുടെ മാതാപിതാക്കൾ രണ്ടാഴ്ച അമേരിക്ക സന്ദർശിക്കാനുള്ള അനുമതി നൽകുന്നതുവരെ  രണ്ടുപേർക്കും പരസ്പരം കാണുവാൻ സാധിച്ചതേയില്ല. രണ്ടുഭാഗത്തേയ്ക്കുമുള്ള ഒന്നാം ക്ലാസ് ടിക്കറ്റ് ഏർപ്പെടുത്തുക, എല്ലാ സമയങ്ങളിലും അവർക്കു തുണയായി ഒരു തോഴിയെ ഏർപ്പെടുത്തുക, എല്ലാ ദിവസങ്ങളിലും വീട്ടിലേയ്ക്കു എഴുതുക തുടങ്ങിയ നിബന്ധനകൾക്ക് വിധേയമാക്കിയാണ് പ്രിസില്ലയുടെ മാതാപിതാക്കൾ സന്ദർശനാനുമതി നൽകിയത്. എൽവിസ് നിബന്ധനകളെല്ലാം അംഗീകരിക്കുകയും പ്രിസില്ല് ലോസ് ആഞ്ചലസിലേയ്ക്കു പറക്കുകയും ചെയ്തു. തങ്ങൾ ലാസ് വെഗാസിലേയ്ക്കു പോകുന്നുവെന്നും മാതാപിതാക്കളുടെ കാര്യം തൽക്കാലം മറന്നേക്കുവാനും എൽവിസ് അവരോട് പറയുകയുണ്ടായി. ദിവസവുമുള്ള കത്ത് പോസ്റ്റുകാർഡിലെഴുതി ലോസ് ആഞ്ജലസിൽ നിന്ന് അയയ്ക്കുവാനായി ഒരു സ്റ്റാഫിനെയും ഏർപ്പാടു ചെയ്തിരുന്നു
വിവാഹം
1967 മെയ് 1 ന് ലാസ് വെഗാസിലെ അലാഡ്ഡിൻ ഹോട്ടലിൽ വച്ച് അവർ വിവാഹതരായി.
വിവാഹമോചനം
എൽവിസും പ്രിസില്ലയും 1972 ഫെബ്രുവരി 23 ന് വിവാഹമോചനം നേടി.
സ്വകാര്യജീവിതം
നീണ്ട 22 വർഷക്കാലം ഇറ്റാലിയൻ തിരക്കഥാകൃത്തും സംവിധായകനുമായിരുന്ന മാർക്കോ ഗാരിബാൾഡിയുമായി അവർക്ക് അടുപ്പമുണ്ടായിരുന്നു. 1987 മാർച്ച് 1 ന് അവർക്ക് നവരോണെ എന്ന പുത്രൻ ജനിച്ചു. 2006 ൽ അവർ തമ്മിലുള്ള ബന്ധം അവസാനിച്ചു.
അവലംബം
Gutenberg, Project. "Priscilla Presley." Priscilla Presley | Project Gutenberg Self-Publishing – EBooks | Read EBooks Online. N.p., n.d. Web. March 22, 2017
Notes
പുറംകണ്ണികൾ
വർഗ്ഗം:1945-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ബിസിനസ്സിലെ അമേരിക്കൻ സ്ത്രീകൾ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:ജീവചരിത്രകാരികൾ
ഒ.എം. അനുജൻ
ജീവിതരേഖ
1928 ജൂലൈ 20 ന് പാലക്കാട് ജില്ലയിൽ വെള്ളിനേഴി ഒളപ്പമണ്ണ മനയിൽ ജനിച്ചു. മാതൃഗൃഹം വടക്കാഞ്ചേരി മന. ഉപനയനം സമാവർത്തനം എന്നിവക്ക് ശേഷം പത്താം വയസ്സിലാണ് വെള്ളിനേഴിയിൽ പഠനസൗകര്യങ്ങൾ ഇല്ലാത്തതിനാൽ ഒറ്റപ്പാലത്ത് സ്കൂളിൽ ചേരുന്നത്. ചിത്രഭാനു എന്നാണ് ആദ്യം ഇട്ട പേര്. എന്നാൽ എട്ട് സഹോദരങ്ങളിൽ ഏറ്റവും ഇളയവനാകയാൽ സ്കൂളിൽ ചേരുമ്പോൾ അനുജൻ എന്ന പേര് തന്നെ മതിയെന്ന് തീരുമാനിച്ചു. പാലക്കാട് വിക്ടോറിയ കോളേജിൽ നിന്ന് ഇൻ്റർമീഡിയറ്റ്, തുടർന്ന് മദ്രാസ് ക്രിസ്ത്യൻ കോളേജിൽ നിന്ന് ധനതത്വശാസ്ത്രത്തിൽ ബിരുദവും, തിരുവനന്തപുരംം യൂണിവേഴ്സിറ്റി കോളേജിൽ നിന്ന് മലയാളസാഹിത്യത്തിൽ ബിരുദാനന്തരബിരുദവും, പിന്നീട് സർദ്ദാർ കെ.എം പണിക്കരുടെ കീഴിൽ ഗവേഷണബിരുദവും നേടി. മലയാള വൃത്തശാസ്ത്രമായിരുന്നു ഗവേഷണ വിഷയം. ദില്ലി സർവകലാശാലയിൽ മലയാളവിഭാഗത്തിൽ അദ്ധ്യാപകനായി.
അവലംബം
വർഗ്ഗം:മലയാളകവികൾ വർഗ്ഗം:ആട്ടക്കഥാകൃത്തുക്കൾ വർഗ്ഗം:സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ഇനിയെങ്കിലും
രതീഷ്, ലാലു അലക്സ്, മോഹൻലാൽ, മമ്മൂട്ടി, ബാലൻ കെ. നായർ, കുഞ്ഞാണ്ടി, സി.ഐ. പോൾ,ടി.ജി. രവി, റാണി പത്മിനി, സീമ, കോട്ടയം ശാന്ത, ക്യാപ്റ്റൻ രാജു, രവീന്ദ്രൻ, അടൂർ ഭാസി, ശങ്കരാടി, ശ്രീനിവാസൻ തുടങ്ങിയവർ ഈ ചിത്രത്തിൽ അഭിനയിച്ചു. മമ്മൂട്ടി ഈ സിനിമയിൽ വില്ലൻ വേഷമാണ്.
പുറത്തേക്കുള്ള കണ്ണികൾ
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
ലിറ്റിൽ ഔൾ
ലിറ്റിൽ ഔൾ (Athene noctua) (Little owl) യൂറോപ്പ്, ഏഷ്യൻ കിഴക്ക്, കൊറിയ, വടക്കെ ആഫ്രിക്ക എന്നിവിടങ്ങളിലെ ഭൂരിഭാഗം പ്രദേശങ്ങളിലെയും തണുത്ത പ്രദേശങ്ങളിൽ കാണപ്പെടുന്ന ഒരു പക്ഷിയാണ്. പത്തൊമ്പതാം നൂറ്റാണ്ടിന്റെ അവസാനത്തിലും ഇരുപതാം നൂറ്റാണ്ടിന്റെ ആദ്യകാലഘട്ടത്തിലും ന്യൂസിലാൻഡിന്റെ തെക്കൻ ദ്വീപിന്റേയും ഭാഗമായി ഇത് ബ്രിട്ടനിലേക്ക് വ്യാപിച്ചു. സ്ട്രിജിഡേ എന്ന സാധാരണ അല്ലെങ്കിൽ ശരിയായ മൂങ്ങ കുടുംബത്തിലെ അംഗമാണ്. കൂടുതൽപക്ഷികളും ഈ കുടുംബത്തിലാണ് കാണപ്പെടുന്നതെങ്കിലും മറ്റൊരു കൂട്ടമായ ബാൺ ഔൾ ടിറ്റോനിഡേ കുടുംബത്തിലാണ് കാണപ്പെടുന്നത്. ചെറിയ പക്ഷിയായ നിഗൂഢമായ നിറമുള്ള ഇവ പ്രധാനമായും നിശാസഞ്ചാരികളാണ്. കൃഷിസ്ഥലങ്ങൾ, വനപ്രദേശങ്ങൾ, സ്റ്റെപ്പികൾ, അർദ്ധ മരുഭൂമികൾ എന്നിവ ഉൾപ്പെടെ നിരവധി സ്ഥലങ്ങളിൽ ഇവ വാസസ്ഥലമൊരുക്കിയിരിക്കുന്നു. പ്രാണികൾ, മണ്ണിരകൾ, മറ്റ് നട്ടെല്ലില്ലാത്ത ജീവികൾ, ചെറിയ കശേരുക്കൾ എന്നിവ ഇവ ആഹാരമാക്കുന്നു. ഭൂപ്രദേശങ്ങൾ കയ്യടക്കാൻ വരുന്ന നുഴഞ്ഞുകയറ്റക്കാർക്കെതിരെ ഇവ പ്രതിരോധിക്കുന്നു. ഒരു മൂങ്ങയുടെ കൂട്ടിൽ ഏകദേശം നാലു മുട്ടകൾ വരെ കാണപ്പെടുന്നു. വിശാലമായ ശ്രേണിയിൽ വലിയൊരു ജനസംഖ്യയുള്ളതിനാൽ, ആശങ്കാജനകമല്ലാത്ത ജീവിവർഗ്ഗങ്ങളുടെ പട്ടികയിലാണ് ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആൻഡ് നാച്ചുറൽ റിസോഴ്‌സ് ഇവയെ ഉൾപ്പെടുത്തിയിട്ടുള്ളത്.
വിവരണം
മുകൾഭാഗം പരന്ന തലയും, കൊഴുത്തുരുണ്ട ശരീരവും, കണ്ണിനുമുകളിൽ പരന്ന ഫേഷ്യൽ ഡിസ്കും, ചെറിയ വാലും ഉള്ള ഈ ചെറിയ പക്ഷിയ്ക്ക് തൂവലുകളിൽ ചാരനിറം കലർന്ന ബ്രൗൺ നിറവും, പൊട്ടോടുകൂടിയ വെളുത്തവരകളും കാണപ്പെടുന്നു. അടിഭാഗങ്ങൾ ഇളം നിറത്തിലും ഇരുണ്ട നിറത്തിലും കാണപ്പെടുന്നു. സാധാരണയായി 22 സെന്റീമീറ്റർ (8.7 ഇഞ്ച്) നീളവും 56 സെന്റിമീറ്റർ (22 ഇഞ്ച്) ചിറകുവിസ്താരവും 180 ഗ്രാം തൂക്കവും (6.3 oz) കാണപ്പെടുന്നു. ഒരു വലിയ തലയും നീണ്ട കാലുകളും മഞ്ഞനിറത്തിലുള്ള കണ്ണുകളും, അതിന്റെ വെളുത്ത "പുരികങ്ങളും" അതിന് ഒരു ശക്തമായ രൂപം നൽകുന്നു. മുതിർന്നവയുടെ വെളുത്ത ക്രൗൺ സ്പോട്ടുകൾ കുഞ്ഞുങ്ങൾക്കു കാണപ്പെടുന്നില്ല. തൂവൽ കൊഴിക്കുന്നത് ജൂലായിൽ തുടങ്ങി നവംബറിൽ വരെ തുടരുന്നു. ആൺപക്ഷികൾക്കാണ് ആദ്യം തൂവൽകൊഴിയുന്നത്.
വിതരണം, ആവാസവ്യവസ്ഥ
യൂറോപ്പ്, ഏഷ്യ, വടക്കേ ആഫ്രിക്ക എന്നിവിടങ്ങളിൽ ഈ പക്ഷി വ്യാപകമായിട്ടുണ്ട്. യുറേഷ്യയിൽ അതിന്റെ പരിധി ഐബീരിയൻ പെനിൻസ്ലാലിൽ നിന്നും ഡെന്മാർക്കിൽ നിന്നും കിഴക്കോട്ട് ചൈനയിലേക്കും തെക്കുവശത്തേക്കും ഹിമാലയത്തിലേക്കും വ്യാപിച്ചിരിക്കുന്നു. ആഫ്രിക്കയിൽ മൗറിത്താനിയയിൽ നിന്നും ഈജിപ്ത്, റെഡ് സീ, അറേബ്യ എന്നിവിടങ്ങളിലാണ് ഇത് കാണപ്പെടുന്നത്. ഇംഗ്ലണ്ടിലും വെയിൽസിലും  വ്യാപിച്ചിരുന്ന ഈ പക്ഷിയെ ന്യൂസീലൻഡിലും യുണൈറ്റഡ് കിങ്ഡത്തിലും  പരിചയപ്പെടുത്തി. തുറസ്സായ സ്ഥലങ്ങളിൽ കാണപ്പെടുന്ന ഒരു സെഡെന്ററി സ്പീഷീസ് ആണിത്. കൃഷിസ്ഥലങ്ങളിലും, വനപ്രദേശങ്ങളിലെ വൃക്ഷങ്ങളിലും, തോട്ടങ്ങളിലും, ഉദ്യാനങ്ങളിലും പൂന്തോട്ടങ്ങളിലും, അതുപോലെ സ്റ്റെപ്പികളിലും, കല്ലുകൾ നിറഞ്ഞ അർദ്ധമരുഭൂമികളിലും ഇവ കാണപ്പെടുന്നു. മരങ്ങളില്ലാത്ത പ്രദേശങ്ങളിലും, ഗുഹകളിലും, നശിപ്പിക്കപ്പെട്ട അവശിഷ്ടങ്ങൾക്കിടയിലും, ക്വാറികൾ, പാറക്കെട്ടുകൾ എന്നിവിടങ്ങളിലും ഇവ കാണപ്പെടുന്നു. ഇത് ചിലപ്പോൾ ഗ്രാമങ്ങളിലും പട്ടണങ്ങളിലും വ്യാപകമാണ്. യുണൈറ്റഡ് കിംഗ്ഡത്തിൽ പ്രധാനമായും സാധാരണയായി 500 മീറ്റർ (1,600 അടി) താഴ്ന്ന പ്രദേശങ്ങളിൽ കാണപ്പെടുന്ന  പക്ഷിയാണ്. യൂറോപ്പിലും ഏഷ്യയിലും ഇത് ഉയർന്ന പ്രദേശങ്ങളിൽ കാണപ്പെടുന്നു; ഒരെണ്ണത്തിനെ ടിബറ്റിലെ 3,600 മീറ്റർ (12,000 അടി) വ്യാസത്തിൽ നിന്ന് രേഖപ്പെടുത്തിയിട്ടുണ്ട്.
ബാഹ്യ ലിങ്കുകൾ
വർഗ്ഗം:മൂങ്ങകൾ വർഗ്ഗം:പക്ഷികൾ വർഗ്ഗം:യൂറോപ്പിലെ പക്ഷികൾ വർഗ്ഗം:കൊറിയയിലെ പക്ഷികൾ
അകാന്തോകാലിസിയം
അർജന്റീനയിൽ നിന്നുള്ള നിരവധി ഇനം അടങ്ങിയ കള്ളിച്ചെടിയുടെ ഒരു ജനുസ്സാണ് അകാന്തോകാലിസിയം. അകാന്ത (മുള്ളുനിറഞ്ഞ എന്നർത്ഥം) കാലിക്സ് (അർത്ഥം മുകുളങ്ങൾ) എന്നീ ഗ്രീക്ക് പദങ്ങളിൽ നിന്നാണ് ടാക്‌സോണിന് ഈ പേര് ലഭിച്ചത്. ഇത് ഫ്ലോറൽ ട്യൂബുകളിലെ മുള്ളുകളെ സൂചിപ്പിക്കുന്നു.
ടാക്സോണമി
ഈ ജനുസ്സുമായി പര്യായമായി സ്പിനിക്കലിസിയം ഫ്രിക് (nom. inval.) കൊണ്ടുവന്നു. കൂടാതെ, എക്കിനോപ്സിസ് ജനുസ്സിൽ അകാന്തോകാലിസിയം ജനുസ്സും ഇടയ്ക്കിടെ ഉൾപ്പെടുത്തിയിട്ടുണ്ട്.
അവലംബം
വർഗ്ഗം:അർജന്റീനയിലെ സസ്യജാലം വർഗ്ഗം:കാക്ടേസീ വർഗ്ഗം:സസ്യജനുസുകൾ
രാജീവ് രവി
ഒരു ഇന്ത്യൻ ഛായാഗ്രാഹകനും നിർമാതാവും സംവിധായകനുമാണ് രാജീവ് രവി (ജനനം 1973). 2013ലെ അന്നയും റസൂലും എന്ന ചിത്രത്തിലൂടെ സംവിധായകനായി അരങ്ങേറി.
ജീവിതരേഖ
1973 ഫെബ്രുവരി 15ന് ജനിച്ചു. കൊച്ചി കടവന്ത്ര സ്വദേശിയാണ്. പൂനെ ഫിലിം ഇൻസ്റ്റിറ്റ്യൂട്ടിൽ നിന്നും ബിരുദം നേടി. പ്രമുഖ ചലച്ചിത്രസംവിധായകയും നടിയുമായ ഗീതു മോഹൻദാസിനെ വിവാഹം ചെയ്തു. ഒരു മകളുണ്ട്. ലയേഴ്സ് ഡൈസ് എന്ന ചിത്രത്തിന് മികച്ച ചായാഗ്രാഹകനുള്ള ദേശീയപുരസ്കാരം ലഭിച്ചു.
പുറം കണ്ണികൾ
വർഗ്ഗം:1973-ൽ ജനിച്ചവർ വർഗ്ഗം:ഫെബ്രുവരിയിൽ ജനിച്ചവർ വർഗ്ഗം:ഫെബ്രുവരി 15-ന് ജനിച്ചവർ വർഗ്ഗം:ഇന്ത്യൻ ചലച്ചിത്ര ഛായാഗ്രാഹകർ വർഗ്ഗം:മികച്ച ഛായാഗ്രാഹകനുള്ള ദേശീയ ചലച്ചിത്ര പുരസ്കാരം ലഭിച്ചവർ വർഗ്ഗം:മലയാളചലച്ചിത്ര ഛായാഗ്രാഹകർ
പുതുപ്പള്ളി
കോട്ടയം നഗരത്തിൽ നിന്ന് 5 കീ.മീ അകലെ സ്ഥിതി ചെയ്യുന്ന ഗ്രാമവും നഗരവും ഇടകലർന്ന പ്രദേശമാണ് പുതുപ്പള്ളി. 1938-ലെ പുതുപ്പള്ളി വെടിവപ്പ് ഏറെ കോളിളക്കമുണ്ടാക്കിയ സംഭവമാണ്. ഇന്ത്യ യിലെ പ്രധാന റബർ ഗവേഷണ കേന്ദ്രം ഇവിടെയാണ്. സെന്റ് ജോർജ് ഓർത്തഡോക്സ് വലിയ പള്ളി പെരുന്നാൾ പ്രസിദ്ധമാണ്. പുതുപ്പള്ളിയ്ക്കടുത്തുള്ള വെന്നിമല ശ്രീരാമ ലക്ഷ്മണക്ഷേത്രവും പ്രസിദ്ധമാണ്. മുൻ കേരള മുഖ്യമന്ത്രി ഉമ്മൻ ചാണ്ടിയുടെ ജന്മദേശവും മണ്ഡലവും പുതുപ്പള്ളിയാണ്. 2023 ജൂലൈ 18ന് അന്തരിച്ച അദ്ദേഹം 53 വർഷമായി പുതുപ്പള്ളി എം.എൽ.എയായിരുന്നു
വർഗ്ഗം:കോട്ടയം ജില്ലയിലെ പട്ടണങ്ങൾ
അൽഖനെ ദേശീയോദ്യാനം
സൈബീരിയയിലെ ഏറ്റവും വലിയ പ്രാദേശിക ജനവിഭാഗമായ ബുറ്യാത്ത് ജനങ്ങളുടെ വിശുദ്ധ പർവ്വതവും കേന്ദ്രസ്ഥാനത്തുള്ളതുമായ അൽഖനെ പർവ്വതത്തിനു ചുറ്റുമുള്ള സ്ഥലമാണ് അൽഖനെ ദേശീയോദ്യാനത്തിൽ (Национальный парк «Алханай») ഉൾപ്പെടുന്നത്. കുറച്ചുകാലങ്ങൾക്കു ശേഷം മംഗോളുകൾ, ഷമാനിസ്റ്റിക് ജനങ്ങൾ, ബുദ്ധമതക്കാർ എന്നിവ അൽഖനെ പർവ്വതത്തെ വിശുദ്ധമായി അംഗീകരിച്ചു. ദലൈലാമ അൽഖനെയിലേക്ക് രണ്ട് അനൗദ്യോഗിക സന്ദർശനങ്ങൾ നടത്തിയിട്ടുണ്ട്. പ്രകൃതിയുടേയും വിശ്രമത്തിനുവേണ്ടിയുള്ള ടൂറിസത്തോടൊപ്പം ശിലാമേഖലകളിലേക്കും ധാതു ഉറവകളിലേക്കുമുള്ള ആവർത്തിച്ചുള്ള തീർത്ഥാടനത്തിന്  സന്തുലിതമായ സംരക്ഷണത്തിനുവേണ്ടി ഉദ്യാനം സഹായം തേടുകയാണ്. സബൈകാൽസ്ക്കി ക്രായിലെ അഗിൻസ്ക്കി സംസ്ഥാനത്തിന്റെ ഭരണമേഖലയിലാണ് ഇത് സ്ഥിതിചെയ്യുന്നത്.
അവലംബം
വർഗ്ഗം:റഷ്യയിലെ ദേശീയോദ്യാനങ്ങൾ